Dan id-dokument fih l-informazzjoni dwar il-prodott approvata għall-Opdualag, bil-bidliet li saru mill-aħħar proċedura li affettwat l-informazzjoni dwar il-prodott (EMEA/H/C/005481/PSUSA/11018/202403) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/opdualag

















ANNESS I

[bookmark: _GoBack]SOMMARJU TAL-KARATTERISTIĊI TAL-PRODOTT

Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata. Ara sezzjoni 4.8 dwar kif għandhom jiġu rappurtati reazzjonijiet avversi.


1.	ISEM IL-PRODOTT MEDIĊINALI

Opdualag 240 mg/80 mg konċentrat għal soluzzjoni għall-infużjoni


2.	GĦAMLA KWALITATTIVA U KWANTITATTIVA

Kull mL tal-konċentrat għal soluzzjoni għall‑infużjoni fih 12 mg nivolumab u 4 mg relatlimab.
Kunjett wieħed ta’ 20 mL fih 240 mg nivolumab u 80 mg relatlimab.

Nivolumab u relatlimab huma antikorpi monoklonali tal-immunoglobulina umana G4 (IgG4) prodotti fiċ-ċelloli tal-Ovarji tal-Ħamster Ċiniż b’teknoloġija rikombinanti tad-DNA.

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Konċentrat għal soluzzjoni għall-infużjoni (konċentrat sterili).

Likwidu trasparenti sa opalexxenti, bla kulur sa kemxejn isfar li essenzjalment ma fihx frak.
Is-soluzzjoni għandha pH ta’ madwar 5.8 u osmolalità ta’ madwar 310 mOsm/kg.


4.	TAGĦRIF KLINIKU

4.1	Indikazzjonijiet terapewtiċi

Opdualag huwa indikat għal trattament tal-ewwel linja ta’ melanoma avvanzata (ma tistax titneħħa jew metastatika) fl-adulti u l-adolexxenti ta’ età ta’ 12‑il sena jew aktar b’espressjoni ta’ PD‑L1 taċ-ċelloli tat-tumur ta’ < 1%.

4.2	Pożoloġija u metodu ta’ kif għandu jingħata

It-trattament irid jinbeda u jiġi ssorveljat minn tobba b’esperjenza fit-trattament tal-kanċer.

Pazjenti trattati b’Opdualag għandhom jingħataw il-kard għall-pazjent u għandhom jiġu infurmati dwar ir-riskji ta’ Opdualag (ara wkoll il-fuljett ta’ tagħrif).

Ittestjar ta’ PD‑L1
Il-pazjenti għandhom jintgħażlu għat-trattament b’Opdualag abbażi tal-espressjoni ta’ PD‑L1 tat-tumur ikkonfermata b’test ivvalidat (ara sezzjonijiet 4.4 u 5.1).

Pożoloġija
Id-doża rakkomandata għall-adulti u l-adolexxenti ta’ età ta’ 12‑il sena jew aktar hija ta’ 480 mg nivolumab u 160 mg relatlimab kull 4 ġimgħat mogħtija bħala infużjoni ġol-vini għal 30 minuta. Din id-doża hija stabbilita għal pazjenti adolexxenti li jiżnu mill-inqas 30 kg (ara sezzjoni 5.2).

It-trattament b’Opdualag għandu jitkompla sakemm jiġi osservat benefiċċju kliniku jew sakemm it-trattament ma jibqax jiġi ttollerat mill-pazjent. Mhuwiex irrakkomandat li tiżdied jew titnaqqas id-doża. Ittardjar jew waqfien tad-doża jista’ jkun meħtieġ fuq il-bażi tas-sikurezza u t-tollerabilità individwali. Linji gwida għal twaqqif permanenti jew interruzzjoni tad-dożi huma deskritti f’Tabella 1. Linji gwida dettaljati għall-ġestjoni ta’ reazzjonijiet avversi relatati mas-sistema immuni huma deskritti f’sezzjoni 4.4.

Tabella 1:	Modifiki tat-trattament rakkomandati għal Opdualag
	Reazzjoni avversa relatata mal-immunità
	Severità
	Modifika tat-trattament

	Pulmonite relatata mas-sistema immuni
	Pulmonite ta’ Grad 2
	Interrompi d-doża(i) sakemm jitilqu s-sintomi, jitjiebu l-abnormalitajiet radjografiċi u titlesta l-ġestjoni bil-kortikosterojdi

	
	Pulmonite ta’ Grad 3 jew 4
	Waqqaf it-trattament b’mod permanenti

	Kolite relatata mas-sistema immuni
	Dijarea jew kolite ta’ Grad 2 jew 3
	Interrompi d-doża(i) sakemm jitilqu s-sintomi u jitlesta l-kontroll bil-kortikosterojdi, jekk ikun meħtieġ

	
	Dijarea jew kolite ta’ Grad 4
	Waqqaf għalkollox it-trattament

	Epatite relatata mal-immunità
	Żidiet fl-aspartate aminotransferase (AST) jew fl-alanine aminotransferase (ALT) għal aktar minn 3 darbiet u sa 5 darbiet il-limitu ta’ fuq tan-normal (upper limit of normal, ULN)
jew
Żidiet fil-bilirubina totali għal aktar minn 1.5 u sa 3 darbiet l-ULN
	Interrompi d-doża(i) sakemm il-valuri tal-laboratorju jirritornaw għal-linja bażi u jitlesta l-kontroll bil-kortikosterojdi, jekk ikun meħtieġ

	
	Żidiet fl-AST jew fl-ALT għal aktar minn 5 darbiet l-ULN irrispettivament mil-linja bażi.
jew
Żidiet fil-bilirubina totali għal aktar minn 3 darbiet l-ULN
jew
Żieda fl-istess ħin fl-AST jew fl-ALT għal aktar minn 3 darbiet l-ULN u fil-bilirubina totali għal aktar minn darbtejn l-ULN
	Waqqaf it-trattament b’mod permanenti

	Nefrite relatata mas-sistema immuni u disfunzjoni tal-kliewi
	Elevazzjoni tal-kreatinina ta’ Grad 2 jew 3
	Interrompi d-doża(i) sakemm il-kreatinina tirritorna għal-linja bażi u jitlesta l-kontroll bil-kortikosterojdi

	
	Elevazzjoni tal-kreatinina ta’ Grad 4
	Waqqaf it-trattament b’mod permanenti

	Endokrinopatiji relatati mal-immunità
	Ipotirojdiżmu, ipertirojdiżmu, ipofiżite ta’ Grad 2 jew 3 sintomatiċi
Insuffiċjenza adrenali ta’ Grad 2
Dijabete ta’ Grad 3
	Interrompi d-doża(i) sakemm is-sintomi jgħibu u sakemm il-ġestjoni bil-kortikosterodji (jekk meħtieġa għal sintomi ta’ infjammazzjoni akuta) tkun tlestiet. It-trattament għandu jitkompla fil-preżenza ta’ terapija ta’ sostituzzjoni tal-ormonia diment li ebda sintomu ma jkun preżenti

	
	Ipotirojdiżmu ta’ Grad 4
Ipertirojdiżmu ta’ Grad 4
Ipofiżite ta’ Grad 4
Insuffiċjenza adrenali ta’ Grad 3 jew 4
Dijabate ta’ Grad 4
	Waqqaf għalkollox it-trattament

	Reazzjonijiet avversi tal-ġilda relatati mas-sistema immuni
	Raxx ta’ Grad 3
	Żomm id-doża(i) sakemm is-sintomi jirrisolvu rwieħhom u l-ġestjoni b’kortikosterojdi tkun tlestiet

	
	Suspett ta’ sindrome ta’ Stevens-Johnson (Stevens-Johnson syndrome, SJS) jew nekroliżi epidermali tossika (toxic epidermal necrolysis, TEN)
	Waqqaf id-doża(i)

	
	Raxx ta’ Grad 4
SJS/TEN ikkonfermat(a)
	Waqqaf għalkollox it-trattament (ara sezzjoni 4.4)

	Mijokardite relatata mas-sistema immuni
	Mijokardite ta’ Grad 2
	Interrompi d-doża(i) sakemm jitilqu s-sintomi u jitlesta l-kontroll bil-kortikosterojdib

	
	Mijokardite ta’ Grad 3 jew 4
	Waqqaf it-trattament b’mod permanenti

	Reazzjonijiet avversi oħrajn relatati mas-sistema immuni
	Grad 3 (l-ewwel okkorrenza)
	Waqqaf id-doża(i)

	
	Grad 4 jew Grad 3 rikorrenti: Grad 2 jew 3 presistenti minkejja t-tibdil fit-trattament; inabbiltà biex id-doża ta’ kortikosterojdi titnaqqas għal 10 mg prednisone jew ekwivalenti kuljum
	Waqqaf għalkollox it-trattament


Nota: Il-gradi tat-tossiċità huma konformi man-National Cancer Institute Common Terminology Criteria for Adverse Events (Kriterji tat-Terminoloġija Komuni tal-Istitut Nazzjonali tal-Kanċer għall-Avvenimenti Avversi) Verżjoni 5.0 (NCI-CTCAE v5).
a	Rakkomandazzjoni għall-użu ta’ terapija ta’ sostituzzjoni tal-ormoni hi pprovduta f’sezzjoni 4.4.
b	Is-sigurtà tal-bidu mill-ġdid ta’ Opdualag f’pazjenti li preċedentament esperjenzaw mijokardite relatata mas-sistema immuni mhijiex magħrufa.

Popolazzjonijiet speċjali

Popolazzjoni pedjatrika
Is-sigurtà u l-effikaċja ta’ Opdualag fit-tfal li għadhom m’għalqux 12‑il sena ma ġewx determinati. M’hemm l-ebda data disponibbli (ara sezzjoni 5.2).

Anzjani
Ma huwa meħtieġ l-ebda aġġustament fid-doża għal pazjenti anzjani (≥ 65 sena) (ara sezzjoni 5.2).

Indeboliment tal-kliewi
Ma huwa meħtieġ l-ebda aġġustament fid-doża f’pazjenti b’indeboliment ħafif jew moderat tal-kliewi (ara sezzjoni 5.2). Id-data minn pazjenti b’indeboliment sever tal-kliewi hija limitata wisq sabiex jinsiltu konklużjonijiet dwar din il-popolazzjoni.

Indeboliment tal-fwied
Ma huwa meħtieġ l-ebda aġġustament fid-doża f’pazjenti b’indeboliment ħafif jew moderat tal-fwied (ara sezzjoni 5.2). Id-data minn pazjenti b’indeboliment sever tal-fwied hija limitata wisq sabiex jinsiltu konklużjonijiet dwar din il-popolazzjoni.

Metodu ta’ kif għandu jingħata

Opdualag huwa għal użu ġol-vini biss. Għandu jingħata bħala infużjoni ġol-vini fuq perjodu ta’ 30 minuta.

Opdualag ma jistax jingħata bħala injezzjoni li tingħafas jew bolus ġol-vina.
Opdualag jista’ jintuża mingħajr dilwizzjoni, jew jista’ jiġi dilwit b’soluzzjoni għall-injezzjoni ta’ 9 mg/mL (0.9%) sodium chloride jew soluzzjoni għall-injezzjoni ta’ 50 mg/mL (5%) glucose (ara sezzjoni 6.6).

Għal istruzzjonijiet fuq it-tħejjija u l-immaniġġjar tal-prodott mediċinali qabel jingħata, ara sezzjoni 6.6.

4.3	Kontraindikazzjonijiet

Sensittività eċċessiva għas-sustanzi attivi jew għal kwalunkwe sustanza mhux attiva elenkata fis-sezzjoni 6.1.

4.4	Twissijiet speċjali u prekawzjonijiet għall-użu

Traċċabilità
Sabiex tittejjeb it-traċċabilità tal-prodotti mediċinali bijoloġiċi, l-isem u n-numru tal-lott tal-prodott amministrat għandhom jiġu rrekordjati b’mod ċar.

Valutazzjoni tal-istat ta’ PD‑L1
Meta jiġi vvalutat tal-istat ta’ PD‑L1 tat-tumur, huwa importanti li tintuża metodoloġija vvalidata sew u robusta.

Reazzjonijiet avversi relatati mas-sistema immuni
Jistgħu jseħħu reazzjonijiet avversi relatati mas-sistema immuni b’nivolumab flimkien ma’ relatlimab li jirrikjedu li jiġu mmaniġġjati b’mod xieraq, inkluż li jinbdew kortikosterojdi u modifiki tat-trattament (ara sezzjoni 4.2).

Reazzjonijiet avversi relatati mas-sistema immuni li jaffettwaw aktar minn sistema tal-ġisem waħda jistgħu jseħħu b’mod simultanju.

Il-pazjenti għandhom jiġu ssorveljati kontinwament (tal-anqas sa 5 xhur wara l-aħħar doża) peress li b’Opdualag tista’ sseħħ reazzjoni avversa fi kwalunkwe ħin matul jew wara li titwaqqaf it-terapija.

Għal reazzjonijiet avversi suspettati marbuta mas-sistema immuni, għandha ssir valutazzjoni xierqa sabiex tikkonferma l-etjoloġija jew teskludi kawżi oħra. Abbażi tas-severità tar-reazzjoni avversa, Opdualag mʼgħandux jingħata u għandhom jingħataw kortikosterojdi. Jekk tintuża l-immunosuppressjoni b’kortikosterojdi sabiex tiġi ttrattata reazzjoni avversa, malli jidher titjib għandu jinbeda tnaqqis gradwali tad-doża mifrux fuq minimu ta’ xahar. Tnaqqis mgħaġġel wisq tad-doża jista’ jwassal għal aggravar jew rikorrenza tar-reazzjoni avversa. Jekk minkejja l-użu tal-kortikosterojdi jkun hemm aggravar jew ma jsir ebda titjib, għandha tiżdied terapija immunosuppressiva mhux bil-kortikosterojdi.

F’pazjenti b’mard awtoimmuni (AID, autoimmune disease) minn qabel, id-data mill-istudji ta’ osservazzjoni tissuġġerixxi li r-riskju ta’ reazzjonijiet avversi medjati mis-sistema immunitarja wara terapija b’inibitur ta’ punt ta’ kontroll immunitarju jista’ jkun akbar meta mqabbel mar-riskju f’pazjenti mingħajr AID minn qabel. Barra minn hekk, l-aggravamenti tal-AID sottostanti kienu frekwenti, iżda l-biċċa l-kbira tagħhom kienu ħfief u setgħu jiġu mmaniġġjati. Madankollu, id-data speċifika għall-użu flimkien ta’ nivolumab u relatlimab hija skarsa.

Opdualag m’għandux jitkompla meta l-pazjent ikun qed jingħata dożi immunosuppressivi ta’ kortikosterojdi jew terapija immunosuppressiva oħra. Jistgħu jintużaw antibijotiċi profilattiċi sabiex jiġu evitati infezzjonijiet opportunistiċi f’pazjenti li jkunu qed jingħataw terapija immunosuppressiva.

Opdualag għandu jitwaqqaf għalkollox għal kwalunkwe reazzjoni avversa severa relatata mas-sistema immuni li tirrikorri u għal kwalunkwe reazzjoni avversa relatata mas-sistema immuni li hija ta’ theddida għall-ħajja.

Pulmonite relatata mas-sistema immuni
B’nivolumab mogħti flimkien ma’ relatlimab ġiet osservata pulmonite severa jew marda interstizjali severa tal-pulmun, inklużi każijiet fatali (ara sezzjoni 4.8). Il-pazjenti għandhom jiġu mmonitorjati għal sinjali u sintomi ta’ pulmonite bħal bidliet radjografiċi (eż., opaċitajiet fokali tal-ground glass, infiltrati irregolari), dispnea, u nuqqas ta’ ossiġenu fit-tessuti. Etjoloġiji infettivi u dawk relatati mal-mard għandhom jiġu esklużi.

Għal pulmonite ta’ Grad 3 jew 4, Opdualag għandu jitwaqqaf b’mod permanenti u l-kortikosterojdi għandhom jinbdew b’doża ta’ 2 sa 4 mg/kg/jum ta’ ekwivalenti għall-methylprednisolone.

Għal pulmonite (sintomatika) ta’ Grad 2, Opdualag għandu jitwaqqaf u l-kortikosterojdi għandhom jibdew b’doża ta’ 1 mg/kg/kuljum ta’ ekwivalenti għall-methylprednisolone. Meta jkun hemm titjib, Opdualag jista’ jerġa’ jitkompla wara li d-doża tal-kortikosterojdi titnaqqas gradwalment. Jekk ikun hemm aggravar jew ma jkun hemm ebda titjib minkejja li jibdew jingħataw il-kortikosterojdi, id-doża ta’ kortikosterojdi għandha tiżdied għal bejn 2 u 4 mg/kg/kuljum ta’ ekwivalenti ta’ methylprednisolone u Opdualag għandu jitwaqqaf għalkollox.

Kolite relatata mas-sistema immuni
Ġew osservati dijarea jew kolite severa b’nivolumab mogħti flimkien ma’ relatlimab (ara sezzjoni 4.8). Il-pazjenti għandhom jiġu mmonitorjati għal dijarea u għal sintomi addizzjonali ta’ kolite, bħal uġigħ addominali u mukus u/jew demm fl-ippurgar. Infezzjoni/riattivazzjoni taċ-ċitomegalovirus (CMV) kienet irrappurtata f’pazjenti b’kolite relatata mas-sistema immuni li tirreżisti l-kortikosterojdi. Etjoloġiji infettivi u oħrajn tad-dijarea għandhom jiġu esklużi, għalhekk għandhom isiru testijiet tal-laboratorju xierqa u eżamijiet addizzjonali. Jekk id-dijanjosi tal-kolite relatata mas-sistema immuni li tirreżisti l-kortikosterojdi tiġi kkonfermata, għandha tiġi kkunsidrata ż-żieda ta’ aġent immunosoppressiv alternattiv fit-terapija tal-kortikosterojdi, jew is-sostituzzjoni tat-terapija tal-kortikosterojdi.

Għal dijarea jew kolite ta’ Grad 4, Opdualag għandu jitwaqqaf b’mod permanenti u l-kortikosterojdi għandhom jinbdew b’doża ta’ 1 sa 2 mg/kg/jum ta’ ekwivalenti għall-methylprednisolone.

Opdualag għandu jitwaqqaf għal dijarea jew kolite ta’ Grad 3, u għandhom jinbdew il-kortikosterojdi b’doża ta’ 1 sa 2 mg/kg/jum ta’ ekwivalenti għall-methylprednisolone. Meta jkun hemm titjib, Opdualag jista’ jerġa’ jitkompla wara li d-doża tal-kortikosterojdi titnaqqas gradwalment. Jekk ikun hemm deterjorament jew ma jkun hemm l-ebda titjib minkejja li jkunu nbdew il-kortikosterojdi, Opdualag għandu jitwaqqaf b’mod permanenti.

Għal dijarea jew kolite ta’ Grad 2, Opdualag għandu jitwaqqaf. Dijarea jew kolite persistenti għanda tiġi ġestita b’kortikosterojdi f’doża ta’ 0.5 sa 1 mg/kg/jum f’ekwivalenti ta’ methylprednisolone. Meta jkun hemm titjib, Opdualag jista’ jerġa’ jitkompla wara li d-doża tal-kortikosterojdi titnaqqas gradwalment, jekk ikun hemm bżonn. Jekk ikun hemm aggravar jew ma jkun hemm ebda titjib minkejja li jibdew jingħataw il-kortikosterojdi, id-doża ta’ kortikosterojdi għandha tiżdied għal bejn 1 u 2 mg/kg/jum ta’ ekwivalenti ta’ methylprednisolone u Opdualag għandu jitwaqqaf għalkollox.

Epatite relatata mas-sistema immuni
Ġiet osservata epatite severa b’nivolumab mogħti flimkien ma’ relatlimab (ara sezzjoni 4.8). Il-pazjenti għandhom jiġu mmonitorjati għal sinjali u sintomi ta’ epatite bħal żieda fit-transaminasi u fil-bilirubina totali. Għandhom jiġu esklużi etjoloġiji infettivi u etjoloġiji relatati mal-marda.

Għal żidiet fl-AST jew fl-ALT għal aktar minn 5 darbiet l-ULN irrispettivament mil-linja bażi, żidiet fil-bilirubina totali għal aktar minn 3 darbiet l-ULN, jew żieda fl-istess ħin fl-AST jew fl-ALT għal aktar minn 3 darbiet l-ULN u żieda fil-bilirubina totali għal aktar minn darbtejn l-ULN, Opdualag għandu jitwaqqaf b’mod permanenti, u l-kortikosterojdi għandhom jinbdew b’doża ta’ 1 sa 2 mg/kg/jum ta’ ekwivalenti għall-methylprednisolone.

Għal żidiet fl-AST/ALT għal aktar minn 3 u sa 5 darbiet l-ULN, jew żidiet fil-bilirubina totali għal aktar minn 1.5 u sa 3 darbiet l-ULN, Opdualag għandu jitwaqqaf. Żidiet persistenti f’dawn valuri tal-laboratorju għandhom jiġu ġestiti bil-kortikosterojdi f’doża ta’ 0.5 sa 1 mg/kg/jum f’ekwivalenti ta’ methylprednisolone. Meta jkun hemm titjib, Opdualag jista’ jerġa’ jitkompla wara li d-doża tal-kortikosterojdi titnaqqas gradwalment, jekk ikun hemm bżonn. Jekk ikun hemm aggravar jew ma jkun hemm ebda titjib minkejja li jibdew jingħataw il-kortikosterojdi, id-doża ta’ kortikosterojdi għandha tiżdied għal bejn 1 u 2 mg/kg/jum ta’ ekwivalenti ta’ methylprednisolone u Opdualag għandu jitwaqqaf għalkollox.

Nefrite u disfunzjoni tal-kliewi relatati mas-sistema immuni
Ġew osservati nefrite u disfunzjoni tal-kliewi severi b’nivolumab mogħti flimkien ma’ relatlimab (ara sezzjoni 4.8). Il-pazjenti għandhom jiġu mmonitorjati għal sinjali u sintomi ta’ nefrite jew disfunzjoni renali. Ħafna mill-pazjenti jippreżentaw b’żidiet asintomatiċi fil-kreatinina fis-serum. Għandhom jiġu esklużi etjoloġiji relatati mal-marda.

Għal elevazzjoni tal-kreatinina fis-serum ta’ Grad 4, Opdualag għandu jitwaqqaf b’mod permanenti u l-kortikosterojdi għandhom jinbdew b’doża ta’ 1 sa 2 mg/kg/jum ta’ ekwivalenti għall-methylprednisolone.

Għal elevazzjoni tal-kreatinina fis-serum ta’ Grad 2 jew 3, Opdualag għandu jitwaqqaf u għandhom jinbdew il-kortikosterojdi b’doża ta’ 0.5 sa 1 mg/kg/jum ta’ ekwivalenti għall-methylprednisolone. Meta jkun hemm titjib, Opdualag jista’ jerġa’ jitkompla wara li d-doża tal-kortikosterojdi titnaqqas gradwalment. Jekk ikun hemm aggravar jew ma jkun hemm ebda titjib minkejja li jibdew jingħataw il-kortikosterojdi, id-doża ta’ kortikosterojdi għandha tiżdied għal bejn 1 u 2 mg/kg/jum ta’ ekwivalenti ta’ methylprednisolone, u Opdualag għandu jitwaqqaf għalkollox.

Endokrinopatiji relatati mas-sistema immuni
Endokrinopatiji severi, inkluż ipotirojdiżmu, ipertirojdiżmu, insuffiċjenza adrenali (inkluż insuffiċjenza adrenokortikali sekondarja), ipofiżite (inkluż ipopitwitariżmu), u dijabete mellitus ġew osservati b’nivolumab mogħti flimkien ma’ relatlimab. Ġew osservati każijiet ta’ ketoaċidożi bil-monoterapija b’nivolumab u potenzjalment jistgħu jseħħu b’nivolumab mogħti flimkien ma’ relatlimab (ara sezzjoni 4.8).

Il-pazjenti għandhom jiġu mmonitorjati għal sinjali u sintomi kliniċi ta’ endokrinopatiji u għal ipergliċemija u għal bidliet fil-funzjoni tat-tirojde (fil-bidu tat-trattament, perjodikament waqt it-trattament, u kif indikat abbażi tal-evalwazzjoni klinika). Il-pazjenti jistgħu juru għeja, uġigħ ta’ ras, bidliet fl-istat mentali, uġigħ addominali, movimenti tal-imsaren mhux tas-soltu, u pressjoni baxxa jew sintomi mhux speċifiċi li jistgħu jixbhu kawżi oħra bħal metastasi tal-moħħ jew mard fl-isfond. Għajr meta etjoloġija alternattiva tkun ġiet identifikata, sinjali jew sintomi ta’ endokrinopatiji għandhom jiġu kkunsidrati relatati mas-sistema immuni.

Disfunzjoni tat-tirojde
Għal ipotirojdiżmu sintomatiku, Opdualag għandu jitwaqqaf, u għandha tinbeda sostituzzjoni tal-ormoni tat-tirojde skont kif ikun meħtieġ. Għal ipertirojdiżmu sintomatiku, Opdualag għandu jitwaqqaf u għandu jinbeda trattament antitirojde kif meħtieġ. Jekk ikun hemm suspett ta’ infjammazzjoni akuta tat-tirojde għandu jiġi kkunsidrat l-għoti ta’ kortikosterojdi f’doża ta’ 1 sa 2 mg/kg/jum f’ekwivalenti ta’ methylprednisolone. Meta jkun hemm titjib, Opdualag jista’ jerġa’ jitkompla wara li d-doża tal-kortikosterojdi titnaqqas gradwalment, jekk ikun hemm bżonn. Il-monitoraġġ tal-funzjoni tat-tirojde għandu jitkompla biex jiġi żgurat li tkun qed tintuża s-sostituzzjoni xierqa tal-ormoni. Opdualag għandu jitwaqqaf għalkollox jekk ikun hemm ipertirojdiżmu jew ipotirojdiżmu ta’ theddida għall-ħajja (Grad 4).

Insuffiċjenza adrenali
Opdualag għandu jitwaqqaf għalkollox jekk ikun hemm insuffiċjenza adrenali severa (Grad 3) jew ta’ theddida għall‑ħajja (Grad 4). Għal insuffiċjenza adrenali sintomatika ta’ Grad 2, Opdualag għandu jitwaqqaf, u għandha tinbeda sostituzzjoni fiżjoloġika tal-kortikosterojdi skont kif ikun meħtieġ. Il-monitoraġġ tal-funzjoni adrenali u tal-livelli tal-ormoni għandu jitkompla biex jiġi żgurat li tkun qed tintuża s-sostituzzjoni xierqa tal-kortikosterojdi.

Ipofiżite
Opdualag għandu jitwaqqaf għalkollox jekk ikun hemm ipofiżite ta’ theddida għall-ħajja (Grad 4). Għal ipofiżite sintomatika ta’ Grad 2 jew 3, Opdualag għandu jitwaqqaf, u għandha tinbeda sostituzzjoni tal-ormoni skont kif ikun meħtieġ. Jekk ikun hemm suspett ta’ infjammazzjoni akuta tal-glandola pitwitarja għandu jiġi kkunsidrat l-għoti ta’ kortikosterojdi f’doża ta’ 1 sa 2 mg/kg/jum f’ekwivalenti ta’ methylprednisolone. Meta jkun hemm titjib, Opdualag jista’ jerġa’ jitkompla wara li d-doża tal-kortikosterojdi titnaqqas gradwalment, jekk ikun hemm bżonn. Il-monitoraġġ tal-funzjoni pitwitarja u tal-livelli tal-ormoni għandu jitkompla biex jiġi żgurat li tkun qed tintuża s-sostituzzjoni xierqa tal-ormoni.

Dijabete mellitus
Għal dijabete sintomatika, Opdualag għandu jitwaqqaf, u għandha tinbeda sostituzzjoni tal-insulina skont kif ikun meħtieġ. Il-monitoraġġ taz-zokkor fid-demm għandu jkompli biex jiġi żgurat li tkun qed tintuża s-sostituzzjoni xierqa tal-insulina. Opdualag għandu jitwaqqaf għalkollox jekk ikun hemm dijabete ta’ theddida għall-ħajja.

Reazzjonijiet avversi tal-ġilda relatati mas-sistema immuni
Ġie osservat raxx sever b’nivolumab mogħti flimkien ma’ relatlimab (ara sezzjoni 4.8). Opdualag għandu jitwaqqaf f’każ ta’ raxx ta’ Grad 3 u għandu jitwaqqaf f’każ ta’ raxx ta’ Grad 4. Raxx sever għandu jiġi ġestit b’kortikosterojdi ta’ doża għolja f’doża ta’ 1 sa 2 mg/kg/jum ta’ ekwivalenti ta’ methylprednisolone.

Ġew osservati każijiet rari ta’ SJS u TEN b’uħud minnhom b’riżultat fatali bil-monoterapija b’nivolumab u potenzjalment jistgħu jseħħu b’nivolumab mogħti flimkien ma’ relatlimab. Jekk ikun hemm suspett ta’ sintomi jew sinjali ta’ SJS jew TEN, Opdualag għandu jitwaqqaf u l-pazjent għandu jiġi riferut għal unità speċjalizzata għall-valutazzjoni u t-trattament. Jekk il-pazjent jiġi kkonfermat li żviluppa SJS jew TEN bl-użu ta’ Opdualag, huwa rrakkomandat it-twaqqif permanenti tat-trattament (ara sezzjoni 4.2).

Għandha tintuża l-kawtela meta jiġi kkunsidrat l-użu ta’ Opdualag f’pazjent li fil-passat kellu reazzjoni avversa tal-ġilda li kienet severa jew ta’ theddida għall-ħajja għal trattament preċedenti b’sustanzi kontra l-kanċer immunostimulatorji oħrajn.

Mijokardite relatata mas-sistema immuni
Ġiet osservata mijokardite severa relatata mas-sistema immuni b’nivolumab mogħti flimkien ma’ relatlimab. Id-dijanjożi tal-mijokardite teħtieġ indiċi għoli ta’ suspett. Pazjenti b’sintomi kardijaċi jew b’sintomi kardjo‑pulmonari għandhom jiġu evalwati għal mijokardite potenzjali. Jekk ikun hemm suspett ta’ mijokardite, għandha tinbeda minnufih doża għolja ta’ sterojdi (prednisone 1 sa 2 mg/kg/jum jew methylprednisolone 1 sa 2 mg/kg/jum) u għandha tinbeda konsultazzjoni kardjoloġika minnufih b’workup dijanjostiku skont il-linji gwida kliniċi attwali. Ladarba tiġi stabbilita dijanjożi ta’ mijokardite, Opdualag għandu jitwaqqaf jew għandu jitwaqqaf b’mod permanenti kif deskritt hawn taħt.

Għal mijokardite ta’ Grad 3 jew 4, Opdualag għandu jitwaqqaf b’mod permanenti u l-kortikosterojdi għandhom jinbdew b’doża ta’ 2 sa 4 mg/kg/jum ta’ ekwivalenti għall-methylprednisolone (ara sezzjoni 4.2).

Għal mijokardite ta’ Grad 2, Opdualag għandu jitwaqqaf u l-kortikosterojdi għandhom jibdew b’doża ta’ 1 sa 2 mg/kg/jum ta’ ekwivalenti għall-methylprednisolone. Meta jkun hemm titjib, jista’ jiġi kkunsidrat li jitkompla Opdualag wara li d-doża tal-kortikosterojdi titnaqqas gradwalment. Jekk ikun hemm aggravar jew ma jkun hemm ebda titjib minkejja li jibdew jingħataw il-kortikosterojdi, id-doża ta’ kortikosterojdi għandha tiżdied għal bejn 2 u 4 mg/kg/jum ta’ ekwivalenti ta’ methylprednisolone u Opdualag għandu jitwaqqaf għalkollox (ara sezzjoni 4.2).

Reazzjonijiet avversi oħra relatati mas-sistema immuni
Ir-reazzjonijiet avversi klinikament sinifikanti relatati mas-sistema immuni li ġejjin ġew irrappurtati rarament f’pazjenti ttrattati b’nivolumab mogħti flimkien ma’ relatlimab: uveite, pankreatite, is-sindrome ta’ Guillain‑Barré, mijożite/rabdomijoliżi, mijastenija gravis, enċefalite, anemija emolitika, is-sindrome ta’ Vogt‑Koyanagi‑Harada (VKH).

Ir-reazzjonijiet avversi relatati mas-sistema immuni addizzjonali u klinikament sinifikanti li ġejjin ġew irrappurtati rarament b’monoterapija b’nivolumab jew b’nivolumab mogħti flimkien ma’ sustanzi approvati oħra: demajelinazzjoni, newropatija awtoimmuni (inkluż pareżi tal-wiċċ u tan-nerv abducens), mijastenija gravis, sindrome mijasteniku, meninġite asettika, gastrite, sarkojdożi, duwodenite, ipoparatirojdiżmu, u ċistite mhux infettiva.

Għal reazzjonijiet avversi suspettati marbuta mas-sistema immuni, għandha ssir valutazzjoni xierqa sabiex tikkonferma l-etjoloġija jew teskludi kawżi oħra. Abbażi tas-severità tar-reazzjoni avversa, Opdualag għandu jitwaqqaf u għandhom jingħataw kortikosterojdi. Meta jkun hemm titjib, Opdualag jista’ jerġa’ jitkompla wara li d-doża tal-kortikosterojdi titnaqqas gradwalment. Opdualag għandu jitwaqqaf għalkollox għal kwalunkwe reazzjoni avversa severa relatata mas-sistema immuni li tirrikorri u għal kwalunkwe reazzjoni avversa relatata mas-sistema immuni li hija ta’ theddida għall-ħajja.

Twissijiet u prekawzjonijiet importanti oħrajn, inklużi effetti tal-klassi
Fl-esperjenza ta’ wara t-tqegħid fis-suq ġie rrapportat ir-rifjut ta’ trapjant ta’ organu solidu f’pazjenti ttrattati b’inibituri ta’ PD‑1. It-trattament b’nivolumab mogħti flimkien ma’ relatlimab jista’ jżid ir-riskju ta’ rifjut f’persuni li jkunu rċevew trapjant ta’ organu solidu. F’dawn il-pazjenti għandu jitqies il-benefiċċju tat-trattament b’nivolumab mogħti flimkien ma’ relatlimab meta mqabbel mar-riskju ta’ rifjut possibbli ta’ organu.

Limfoistjoċitożi emofagoċitika (haemophagocytic lymphohistiocytosis, HLH) ġiet osservata b’nivolumab bħala monoterapija, b’nivolumab mogħti flimkien ma’ relatlimab u b’nivolumab mogħti flimkien ma’ sustanzi oħra, b’avveniment fatali rrappurtat b’nivolumab mogħti flimkien ma’ relatlimab. Għandha tingħata attenzjoni meta nivolumab jingħata flimkien ma’ relatlimab. Jekk tiġi kkonfermata HLH, l-għoti ta’ nivolumab flimkien ma’ relatlimab għandu jitwaqqaf u għandu jinbeda trattament għal HLH.

F’pazjenti ttrattati b’nivolumab qabel jew wara Trapjant ta’ Ċelloli Staminali Ematopojetiċi (Haematopoietic Stem Cell Transplantation, HSCT) alloġeniku, ġiet irrappurtata marda ta’ graft‑versus‑host (GVHD) b’feġġa rapida u severa, kultant b’riżultat fatali. It-trattament b’nivolumab mogħti flimkien ma’ relatlimab jista’ jżid ir-riskju ta’ GVHD severa u mewt f’pazjenti li kellhom HSCT alloġeniku preċedenti, prinċipalment f’dawk bi storja preċedenti ta’ GVHD. F’dawn il-pazjenti għandu jitqies il-benefiċċju tat-trattament b’nivolumab mogħti flimkien ma’ relatlimab meta mqabbel mar-riskju possibbli.

Reazzjonijiet għall-infużjoni
Reazzjonijiet severi għall-infużjoni ġew irrappurtati fl-istudji kliniċi ta’ nivolumab mogħti flimkien ma’ relatlimab (ara sezzjoni 4.8). F’każ ta’ reazzjoni severa jew ta’ theddida għall‑ħajja għall-infużjoni, l-infużjoni ta’ Opdualag għandha titwaqqaf u għandha tingħata terapija medika xierqa. Pazjenti b’reazzjoni għall-infużjoni ħafifa jew moderata jistgħu jirċievu Opdualag b’monitoraġġ mill-qrib u trattament preventiv skont il-linji gwida lokali għal profilassi tar-reazzjonijiet għall-infużjoni.

Pazjenti esklużi mill-istudju kliniku li jħoll u jorbot dwar melanoma avvanzata
Pazjenti b’mard awtoimmuni attiv, kundizzjonijiet mediċi li jeħtieġu trattament sistemiku b’doża moderata jew għolja ta’ kortikosterojdi jew prodotti mediċinali immunosoppressivi, melanoma uveali, metastażi attiva jew mhux ittrattata tal-moħħ, jew leptomeninġeali, u dawk bi storja ta’ mijokardite, livelli għoljin ta’ troponin > 2 darbiet l-ULN jew punteġġ tal-istatus tal-prestazzjoni ECOG ≥ 2, kienu esklużi mill-istudju kliniku li jħoll u jorbot dwar nivolumab mogħti flimkien ma’ relatlimab. Fin-nuqqas ta’ data, nivolumab mogħti flimkien ma’ relatlimab għandu jintuża b’kawtela f’dawn il-popolazzjonijiet wara kunsiderazzjoni bir-reqqa tal-benefiċċju/riskju potenzjali fuq bażi individwali.

Kard għall-pazjent
Dak li jordna l-mediċina għandu jiddiskuti r-riskji ta’ terapija b’Opdualag mal-pazjent. Il-pazjent għandu jingħata l-kard għall-pazjent u jingħata struzzjonijiet biex iġorr il-kard fuqu l-ħin kollu.

4.5	Interazzjoni ma’ prodotti mediċinali oħra u forom oħra ta’ interazzjoni

Nivolumab u relatlimab it-tnejn huma antikorpi monoklonali umani u għalhekk, ma saru l-ebda studji dwar l-interazzjonijiet. Peress li l-antikorpi monoklonali mhumiex metabolizzati minn enzimi taċ-ċitokroma P450 (CYP) jew enzimi oħrajn li jimmetabolizzaw is-sustanzi attivi, l-inibizzjoni jew l-induzzjoni ta’ dawn l-enzimi minn prodotti mediċinali koamministrati mhix antiċipata li taffettwa l-farmakokinetika ta’ relatlimab jew nivolumab.

Nivolumab u relatlimab mhumiex mistennija li jaffettwaw il-farmakokinetika ta’ sustanzi attivi oħra li huma metabolizzati minn enzimi ta’ CYP minħabba n-nuqqas ta’ modulazzjoni sinifikanti taċ-ċitokini minn nivolumab u relatlimab u għalhekk in-nuqqas ta’ effett fuq l-espressjoni tal-enzima taċ-ċitokroma P450.

Immunosuppressjoni sistemika
L-użu ta’ kortikosterojdi sistemiċi u immunosuppressanti oħrajn fil-linja bażi, qabel ma jinbeda nivolumab mogħti flimkien ma’ relatlimab, għandu jiġi evitat minħabba l-interferenza potenzjali tagħhom mal-attività farmakodinamika. Madankollu, kortikosterojdi sistemiċi u immunosuppressanti oħrajn jistgħu jintużaw wara li jkun inbeda nivolumab mogħti flimkien ma’ relatlimab għal trattament ta’ reazzjonijiet avversi relatati mas-sistema immuni.

4.6	Fertilità, tqala u treddigħ

Nisa li jista’ jkollhom it-tfal/Kontraċezzjoni
Opdualag mhuwiex irrakkomandat f’nisa li jista’ jkollhom it-tfal li ma jkunux qed jużaw kontraċezzjoni effettiva sakemm il-benefiċċju kliniku ma jisboqx ir-riskju potenzjali. Kontraċezzjoni effettiva għandha tintuża għal tal-anqas 5 xhur wara l-aħħar doża ta’ Opdualag.

Tqala
Id-data mill-użu ta’ nivolumab flimkien ma’ relatlimab f’nisa tqal hija limitata. Abbażi tal-mekkaniżmu ta’ azzjoni tiegħu u ta’ data minn studji fuq l-annimali, nivolumab mogħti flimkien ma’ relatlimab jista’ jikkawża ħsara lill-fetu meta jingħata lil mara tqila. Studji fl-annimali li kienu qed jirċievu nivolumab urew effett tossiku embrijofetali (ara sezzjoni 5.3). Huwa magħruf li l-IgG4 umana taqsam il-barriera tal-plaċenta u nivolumab u relatlimab huma IgG4; għaldaqstant, nivolumab u relatlimab għandhom il-potenzjal li jiġu trażmessi mill-omm għall-fetu li qed jiżviluppa. Opdualag mhuwiex irrakkomandat waqt it-tqala u f’nisa li jista’ jkollhom it-tfal li mhumiex jużaw kontraċezzjoni effettiva sakemm il-benefiċċju kliniku ma jisboqx ir-riskju potenzjali.

Treddigħ
Mhux magħruf jekk nivolumab u/jew relatlimab jiġux eliminati mal-ħalib tas-sider. L-IgGs umani huma magħrufa li jiġu eliminati mal-ħalib tas-sider matul l-ewwel ftit jiem wara t-twelid, li jonqsu għal konċentrazzjonijiet baxxi ftit wara; konsegwentement, riskju għat-tarbija mredda’ ma jistax jiġi eskluż matul dan il-perjodu qasir. Wara dan, Opdualag jista’ jintuża waqt it-treddigħ jekk hemm bżonn kliniku għalih.

Fertilità
Ma sarux studji li jevalwaw l-effett ta’ nivolumab u/jew relatlimab fuq il-fertilità. B’hekk, mhuwiex magħruf l-effett ta’ nivolumab u/jew relatlimab fuq il-fertilità tal-irġiel u n-nisa.

4.7	Effetti fuq il-ħila biex issuq u tħaddem magni.

Opdualag għandu effett żgħir fuq il-ħila biex issuq u tħaddem magni. Minħabba r-reazzjonijiet avversi potenzjali bħal għeja u sturdament (ara sezzjoni 4.8), il-pazjenti għandhom jiġu mwissijin sabiex isuqu jew iħaddmu magni bil-galbu sakemm ikunu ċerti li Opdualag ma jaffettwahomx ħażin.

4.8	Effetti mhux mixtieqa

Sommarju tal-profil tas-sigurtà
Nivolumab mogħti flimkien ma’ relatlimab huwa assoċjat ma’ reazzjonijiet avversi relatati mas-sistema immuni (ara “Deskrizzjoni ta’ reazzjonijiet avversi magħżula” hawn taħt). Il-linji gwida tal-ġestjoni għal dawn ir-reazzjonijiet avversi huma deskritti f’sezzjoni 4.4.

L-aktar reazzjonijiet avversi komuni huma għeja (41%), uġigħ muskoluskeletriku (32%), raxx (29%), artralġja (26%), dijarea (26%), ħakk (26%), uġigħ ta’ ras (20%), dardir (19%), sogħla (16%), tnaqqis fl-aptit (16%), ipotirojdiżmu (16%), uġigħ addominali (14%), vitiligo (13%), deni (12%), stitikezza (11%), infezzjoni fl-apparat tal-awrina (11%), dispnea (10%), u rimettar (10%).

L-aktar reazzjonijiet avversi serji komuni huma insuffiċjenza adrenali (1.4%), anemija (1.4%), uġigħ fid-dahar (1.1%), kolite (1.1%), dijarea (1.1%), mijokardite (1.1%), pulmonite (1.1%), u infezzjoni fl-apparat tal-awrina (1.1%). L-inċidenzi ta’ reazzjonijiet avversi ta’ Grad 3‑5 f’pazjenti b’melanoma avvanzata (ma tistax titneħħa jew metastatika) kienu 43% għal nivolumab mogħti flimkien ma’ relatlimab u 35% għal pazjenti ttrattati b’nivolumab.

Sommarju tabulat ta’ reazzjonijiet avversi
Is-sigurtà ta’ nivolumab mogħti flimkien ma’ relatlimab ġiet evalwata fi 355 pazjent b’melanoma avvanzata (ma tistax titneħħa jew metastatika) (studju CA224047). Ir-reazzjonijiet avversi rrappurtati fis-sett tad-data għal pazjenti ttrattati b’nivolumab mogħti flimkien ma’ relatlimab, b’segwitu medjan ta’ 19.94 xhur, huma ppreżentati f’Tabella 2. Il-frekwenzi inklużi hawn fuq u fit-Tabella 2 huma bbażati fuq il-frekwenzi ta’ avvenimenti avversi minn kull kawża. Dawn ir-reazzjonijiet huma ppreżentati skont is-sistema tal-klassifika tal-organi u skont il-frekwenza. Il-frekwenzi huma ddefiniti bħala: komuni ħafna (≥ 1/10); komuni (≥ 1/100 sa < 1/10); mhux komuni (≥ 1/1,000 sa < 1/100); rari (≥ 1/10,000 sa < 1/1,000); rari ħafna (< 1/10,000) u mhux magħruf (ma tistax tittieħed stima mid-data disponibbli). Fi ħdan kull kategorija tal-frekwenza, ir-reazzjonijiet avversi huma ppreżentati fl-ordni ta’ serjetà li dejjem tonqos.

Tabella 2:	Reazzjonijiet avversi fl-istudji kliniċi
	Infezzjonijiet u infestazzjonijiet

	Komuni ħafna
	infezzjoni fl-apparat tal-awrina

	Komuni
	infezzjoni fil-parti ta’ fuq tal-apparat respiratorju

	Mhux komuni
	follikulite

	Disturbi tad-demm u tas-sistema limfatika

	Komuni ħafna
	anemijaa, limfopenijaa, newtropenijaa, lewkopenijaa

	Komuni
	tromboċitopenijaa, eosinofilja

	Mhux komuni
	anemija emolitika

	Disturbi fis-sistema endokrinarja

	Komuni ħafna
	Ipotirojdiżmu

	Komuni
	insuffiċjenza adrenali, ipofiżite, ipertirojdiżmu, titrojdite

	Mhux komuni
	ipopitwitariżmu, ipogonadiżmu

	Disturbi fil-metaboliżmu u n-nutrizzjoni

	Komuni ħafna
	tnaqqis fl-aptit

	Komuni
	dijabete mellitus, ipogliċemijaa, tnaqqis fil-piż, iperuriċemija, ipoalbuminemija, deidratazzjoni

	Disturbi psikjatriċi

	Komuni
	stat ta’ konfużjoni

	Disturbi fis-sistema nervuża

	Komuni ħafna
	uġigħ ta’ ras

	Komuni
	newropatija periferali, sturdament, disgewsja

	Mhux komuni
	enċefalite, sindrome ta’ Guillain-Barré, newrite ottika, mijastenija gravis

	Disturbi fl-għajnejn

	Komuni
	uveite, indeboliment fil-viżjoni, għajnejn xotti, żieda fil-produzzjoni tad-dmugħ

	Mhux komuni
	marda ta’ Vogt-Koyanagi-Harada, iperemija okulari

	Disturbi fil-qalb

	Komuni
	mijokardite

	Mhux komuni
	effużjoni perikardijaka

	Disturbi vaskulari

	Komuni
	flebite

	Disturbi respiratorji, toraċiċi u medjastinali

	Komuni ħafna
	dispnea, sogħla

	Komuni
	pulmoniteb, konġestjoni nażali

	Mhux komuni
	Ażżma, effużjoni plewrali

	Disturbi gastro-intestinali

	Komuni ħafna
	dijarea, rimettar, dardir, uġigħ addominali, stitikezza

	Komuni
	kolite, pankreatite, gastrite, disfaġja, stomatite, ħalq xott

	Mhux komuni
	esofaġite

	Rari
	insuffiċjenza pankreatika eżokrinali

	Mhux magħruf
	marda tas-coeliac

	Disturbi fil-fwied u fil-marrara

	Komuni
	epatite

	Mhux komuni
	kolanġite

	Disturbi fil-ġilda u fit-tessuti ta’ taħt il-ġilda

	Komuni ħafna
	raxx, vitiligo, ħakk

	Komuni
	alopeċja, keratożi tal-liċenojde, reazzjoni ta’ sensittività għad-dawl, ġilda xotta

	Mhux komuni
	pemfigojde, psorjażi, urtikarja

	Disturbi muskolu-skeletriċi u tat-tessuti konnettivi

	Komuni ħafna
	uġigħ muskolu-skeletriku, artralġija

	Komuni
	artrite, spażmi tal-muskolu, dgħufija muskolari

	Mhux komuni
	mijożite, Sindrome ta’ Sjogren, polimijalġija rewmatika, artrite rewmatojde, lupus erythematosus sistemiku

	Disturbi fil-kliewi u fis-sistema urinarja

	Komuni
	insuffiċjenza renali, proteinurja

	Mhux komuni
	nefrite

	Disturbi fis-sistema riproduttiva u fis-sider

	Mhux komuni
	ażospermja

	Disturbi ġenerali u kondizzjonijiet ta’ mnejn jingħata

	Komuni ħafna
	għeja, deni

	Komuni
	edema, mard jixbah lill-influwenza, sirdat

	Rari
	serosite

	Investigazzjonijiet

	Komuni ħafna
	żieda fl-ASTa, żieda fl-ALTa, iponatremijaa, żieda fil-kreatininaa, żieda fl-alkaline phosphatasea, iperkalemijaa, ipokalċemijaa, ipomanjeżemijaa, iperkalċemijaa, ipokalemijaa

	Komuni
	żieda fil-bilirubinaa, ipernatremijaa, ipermanjeżemijaa, żieda fit-troponin, żieda fil-gamma-glutamyl transferase, żieda fil-lactate dehydrogenase fid-demm, żieda fil-lipase, żieda fl-amylase

	Mhux komuni
	żieda fil-proteina reattiva Ċ, żieda fir-rata ta’ sedimentazzjoni taċ-ċelloli ħomor tad-demm

	Korriment, avvelenament u komplikazzjonijiet ta’ xi proċedura

	Komuni
	reazzjoni marbuta mal-infużjoni


a	Il-frekwenzi tat-termini tal-laboratorju jirriflettu l-proporzjon ta’ pazjenti li esperjenzaw aggravar mil-linja bażi f’kejl tal-laboratorju.
b	Ġie rrappurtat każ fatali fl-istudju kliniku.

Deskrizzjoni ta’ reazzjonijiet avversi magħżula.

Pulmonite relatata mas-sistema immuni
F’pazjenti ttrattati b’nivolumab mogħti flimkien ma’ relatlimab, seħħet pulmonite, inkluż mard interstizjali tal-pulmun u infiltrazzjoni tal-pulmun, f’5.1% tal-pazjenti. L-inċidenzi ta’ avvenimenti ta’ Grad 3/4 kienu ta’ 0.8%. Seħħew avvenimenti fatali f’0.28% tal-pazjenti. Il-ħin medjan sal-bidu kien ta’ 28 ġimgħa (medda: 3.6‑94.4). Il-fejqan seħħ fi 83.3% tal-pazjenti bi żmien medjan għall-fejqan ta’ 12.0 ġimgħat (medda: 2.1‑29.7+). Pulmonite relatata mas-sistema immuni wasslet għal twaqqif permanenti ta’ nivolumab mogħti flimkien ma’ relatlimab f’1.7% tal-pazjenti u kienet teħtieġ doża għolja ta’ kortikosterojdi (≥ 40 mg prednisone kuljum jew ekwivalenti) f’55.6% tal-pazjenti b’pulmonite relatata mas-sistema immuni.

Kolite relatata mas-sistema immuni
F’pazjenti ttrattati b’nivolumab mogħti flimkien ma’ relatlimab, seħħew dijarea, kolite, jew ippurgar frekwenti fi 15.8% tal-pazjenti. L-inċidenzi ta’ avvenimenti ta’ Grad 3/4 kienu ta’ 2.0%. Il-ħin medjan sal-bidu kien ta’ 14‑il xahar (medda: 0.1‑95.6). Il-fejqan seħħ fi 92.7% tal-pazjenti bi żmien medjan għall-fejqan ta’ 3.9 ġimgħat (medda: 0.1‑136.9+). Kolite relatata mas-sistema immuni wasslet għal twaqqif permanenti ta’ nivolumab mogħti flimkien ma’ relatlimab f’2.0% tal-pazjenti u kienet teħtieġ doża għolja ta’ kortikosterojdi (≥ 40 mg prednisone kuljum jew ekwivalenti) f’33.9% tal-pazjenti b’kolite relatata mas-sistema immuni.

Epatite relatata mas-sistema immuni
F’pazjenti ttrattati b’nivolumab mogħti flimkien ma’ relatlimab, seħħew anormalitajiet fit-test tal-funzjoni tal-fwied fi 13.2% tal-pazjenti. L-inċidenzi ta’ avvenimenti ta’ Grad 3/4 kienu ta’ 3.9%. Il-ħin medjan sal-bidu kien ta’ 11‑il ġimgħa (medda: 2.0‑144.9). Il-fejqan seħħ fi 78.7% tal-pazjenti bi żmien medjan għall-fejqan ta’ 6.1 ġimgħat (medda: 1.0‑88.1+). Epatite relatata mas-sistema immuni wasslet għal twaqqif permanenti ta’ nivolumab mogħti flimkien ma’ relatlimab f’2.0% tal-pazjenti u kienet teħtieġ doża għolja ta’ kortikosterojdi f’38.3% tal-pazjenti b’epatite relatata mas-sistema immuni.

Nefrite u diżfunzjoni tal-kliewi relatati mas-sistema immuni
F’pazjenti ttrattati b’nivolumab mogħti flimkien ma’ relatlimab, seħħew nefrite jew diżfunzjoni tal-kliewi f’4.5% tal-pazjenti. L-inċidenzi ta’ avvenimenti ta’ Grad 3/4 kienu ta’ 1.4%. Il-ħin medjan sal-bidu kien ta’ 21 ġimgħa (medda: 1.9‑127.9). Il-fejqan seħħ f’81.3% tal-pazjenti bi żmien medjan għall-fejqan ta’ 8.1 ġimgħat (medda: 0.9‑91.6+). Nefrite u disfunzjoni tal-kliewi relatati mas-sistema immuni wasslu għal twaqqif permanenti ta’ nivolumab mogħti flimkien ma’ relatlimab f’1.1% tal-pazjenti u kienu jeħtieġu doża għolja ta’ kortikosterojdi (≥ 40 mg prednisone kuljum jew ekwivalenti) f’25.0% tal-pazjenti b’nefrite u disfunzjoni tal-kliewi relatati mas-sistema immuni.

Endokrinopatiji relatati mas-sistema immuni
F’pazjenti ttrattati b’nivolumab mogħti flimkien ma’ relatlimab, seħħew endokrinopatiji f’26% tal-pazjenti.
Disturbi tat-tirojde, inkluż ipotirojdiżmu jew ipertirojdiżmu, seħħew f’20.8% tal-pazjenti. Ma kienx hemm inċidenzi ta’ disturb tat-tirojde ta’ Grad 3/4. Insuffiċjenza adrenali (inkluż insuffiċjenza adrenokortikali akuta) seħħet f’4.8% tal-pazjenti. Inċidenzi ta’ avvenimenti ta’ insuffiċjenza adrenali ta’ Grad 3/4 seħħew f’1.4%. Ma kienx hemm inċidenzi ta’ ipopitwitariżmu ta’ Grad 3/4. Ipofiżite seħħet f’1.1% tal-pazjenti. L-inċidenza ta’ ipofiżite ta’ Grad 3/4 kienet ta’ 0.3%. Dijabete mellitus (inkluż dijabete mellitus tat-Tip 1) seħħet f’0.3% tal-pazjenti. L-inċidenzi ta’ dijabete mellitus ta’ Grad 3/4 kienu ta’ 0.3%.
Il-ħin medjan sal-bidu f’dawn l‑endokrinopatiji kien ta’ 13‑il ġimgħa (medda: 1.0‑73.0). Ir-riżoluzzjoni seħħet f’27.7% tal-pazjenti. Il-ħin għar-riżoluzzjoni varja minn 0.4 sa 176.0+ ġimgħat. Endokrinopatiji relatati mas-sistema immuni wasslu għal twaqqif permanenti ta’ nivolumab mogħti flimkien ma’ relatlimab f’1.1% tal-pazjenti u kienu jeħtieġu doża għolja ta’ kortikosterojdi (≥ 40 mg prednisone kuljum jew ekwivalenti) f’7.4% tal-pazjenti b’endokrinopatiji relatati mas-sistema immuni.

Reazzjonijiet avversi tal-ġilda relatati mas-sistema immuni
F’pazjenti ttrattati b’nivolumab mogħti flimkien ma’ relatlimab, seħħ raxx, inkluż ħakk u vitiligo, f’45.1% tal-pazjenti. L-inċidenzi ta’ avvenimenti ta’ Grad 3/4 kienu ta’ 1.4%. Il-ħin medjan sal-bidu kien ta’ 8 ġimgħat (medda: 0.1‑116.4). Ir-riżoluzzjoni seħħet f’47.5% tal-pazjenti. Il-ħin għar-riżoluzzjoni varja minn 0.1‑166.9+ ġimgħat. Reazzjonijiet avversi tal-ġilda relatati mas-sistema immuni wasslu għal twaqqif permanenti ta’ nivolumab mogħti flimkien ma’ relatlimab f’0.3% tal-pazjenti u kienu jeħtieġu doża għolja ta’ kortikosterojdi (≥ 40 mg prednisone kuljum jew ekwivalenti) f’3.8% tal-pazjenti b’reazzjonijiet avversi tal-ġilda relatati mas-sistema immuni.

Mijokardite relatata mas-sistema immuni
F’pazjenti ttrattati b’nivolumab mogħti flimkien ma’ relatlimab, seħħet mijokardite f’1.4% tal-pazjenti. L-inċidenzi ta’ avvenimenti ta’ Grad 3/4 kienu ta’ 0.6%. Il-ħin medjan sal-bidu kien ta’ 4.14 ġimgħat (medda: 2.1‑6.3). Il-fejqan seħħ f’100% tal-pazjenti bi żmien medjan għall-fejqan ta’ 3 ġimgħat (1.9‑14.0). Mijokardite wasslet għal twaqqif permanenti ta’ nivolumab mogħti flimkien ma’ relatlimab f’1.4% tal-pazjenti u kienet teħtieġ doża għolja ta’ kortikosterojdi (≥ 40 mg prednisone kuljum jew ekwivalenti) f’100% tal-pazjenti b’mijokardite relatata mas-sistema immuni.

Reazzjonijiet relatati mal-infużjoni
F’pazjenti ttrattati b’nivolumab mogħti flimkien ma’ relatlimab, seħħew reazzjonijiet ta’ sensittività eċċessiva/għall-infużjoni f’6.8% tal-pazjenti. L-inċidenti kollha kienu ta’ Grad 1/2.

Abnormalitajiet tal-laboratorju
F’pazjenti ttrattati b’nivolumab mogħti flimkien ma’ relatlimab, il-proporzjon ta’ pazjenti li esperjenzaw bidla mil-linja bażi għal anormalità tal-laboratorju ta’ Grad 3 jew 4 kienet kif ġej: 3.6% għall-anemija, 5.2% għal-limfopenija, 0.3% għan-newtropenija, 0.6% għal żieda fl-alkaline phosphatase, 2.9% għal żieda fl-AST, 3.5% għal żieda fl-ALT, 0.3% għal żieda fil-bilirubina totali, 0.9% għal żieda fil-kreatinina, 1.5% għal iponatremija, 1.8% għal iperkalemija, 0.3% għal ipokalemija, 0.9% għal iperkalċemija, 0.6% għal ipokalċemija, 0.9% għal ipermanjeżemija, u 0.6% għal ipomanjeżemija.

Immunoġeniċità
Fl-istudju CA224047, mill-pazjenti li setgħu jiġu evalwati għall-antikorpi kontra l-mediċina, l-inċidenza ta’ antikorpi kontra relatlimab li feġġew mit-trattament u ta’ antikorpi newtralizzanti kontra relatlimab fil-grupp ta’ Opdualag kienu ta’ 5.6% (17/301) u 0.3% (1/301), rispettivament. L-inċidenza ta’ antikorpi kontra nivolumab li feġġew mit-trattament u ta’ antikorpi newtralizzanti kontra nivolumab fil-grupp ta’ Opdualag kienu ta’ 4.0% (12/299) u 0.3% (1/299), rispettivament, li kienu simili għal dawk osservati fil-grupp ta’ nivolumab 6.7% (19/283) u 0.4% (1/283), rispettivament. Ma kien hemm l-ebda evidenza ta’ bidla fil-profil tal-PK, fl-effikaċja jew fis-sigurtà bl-iżvilupp ta’ antikorpi kontra nivolumab jew kontra relatlimab.

Popolazzjonijiet speċjali

Anzjani
B’mod ġenerali, ma kienu rrappurtati l-ebda differenzi fis-sigurtà bejn pazjenti anzjani (≥ 65 sena) u pazjenti iżgħar (ara sezzjoni 5.1).

Rappurtar ta’ reazzjonijiet avversi suspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali mniżżla f’Appendiċi V.

4.9	Doża eċċessiva

Fil-każ ta’ doża eċċessiva, il-pazjenti għandhom jiġu ssorveljati bir-reqqa għal sinjali jew sintomi ta’ reazzjonijiet avversi, u għandu jinbeda t-trattament sintomatiku xieraq minnufih.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Aġenti antineoplastiċi, antikorpi monoklonali, Kodiċi ATC: L01FY02.

Mekkaniżmu ta’ azzjoni
Opdualag huwa taħlita ta’ doża fissa (fixed‑dose combination, FDC) ta’ nivolumab, inibitur ta’ mewt ipprogrammat‑1 (anti‑PD‑1) u relatlimab, inibitur tal-ġene 3 tal-attivazzjoni tal-limfoċiti (anti‑LAG‑3).

It-twaħħil tal-ligandi ta’ PD‑1, PD‑L1 u PD‑L2, mar-riċettur tal-PD‑1 fuq iċ-ċelloli T jinibixxi l-proliferazzjoni taċ-ċelloli T u l-produzzjoni ta’ ċitokini. Isseħħ żieda fil-ligandi tal-PD‑1 f’xi tumuri, u s-sinjalar permezz ta’ din il-mogħdija jista’ jikkontribwixxi għall-inibizzjoni tas-sorveljanza attiva tal-immunità taċ-ċelloli T tat-tumuri. Nivolumab huwa antikorp monoklonali uman IgG4 li jeħel mar-riċettur PD‑1, jimblokka l-interazzjoni mal-ligandi tiegħu PD‑L1 u PD‑L2 u jnaqqas l-inibizzjoni medjata mill-mogħdija PD‑1 tar-rispons immunitarju, inkluż ir-rispons immunitarju kontra t-tumur. F’mudelli tal-ġrieden sinġeneiċi, l-imblukkar tal-attività ta’ PD‑1 irriżulta fi tkabbir imnaqqas tat-tumur.

Relatlimab huwa antikorp monoklonali uman IgG4 li jeħel mar-riċettur LAG‑3, jimblokka l-interazzjoni tiegħu mal-ligandi, inkluż MHC II, u jnaqqas l-inibizzjoni tar-rispons immunitarju medjata mill-mogħdija LAG‑3. L-antagoniżmu ta’ din il-mogħdija jippromwovi l-proliferazzjoni taċ-ċelloli T u r-rilaxx taċ-ċitokini.

It-taħlita ta’ nivolumab (anti‑PD‑1) u relatlimab (anti‑LAG‑3) tirriżulta f’żieda fl-attivazzjoni taċ-ċelloli T meta mqabbla mal-attività ta’ kwalunkwe wieħed mill-antikorpi waħdu. F’mudelli ta’ tumuri tal-ġrieden sinġeneiċi, l-imblokkar tal-LAG‑3 isaħħaħ l-attività kontra t-tumur tal-imblukkar ta’ PD‑1, jinibixxi t-tkabbir tat-tumur u jippromwovi r-rigressjoni tat-tumur.

Effikaċja klinika u sigurtà

Studju każwali ta’ fażi 2/3 ta’ nivolumab mogħti flimkien ma’ relatlimab kontra nivolumab f’pazjenti b’melanoma metatstatika jew li ma tistax titneħħa mingħajr trattament preċedenti (CA224047)
Is-sigurtà u l-effikaċja ta’ nivolumab mogħti flimkien ma’ relatlimab għat-trattament ta’ pazjenti b’melanoma li ma tistax titneħħa jew metastatika mingħajr trattament preċedenti kienu evalwati fi studju każwali, double‑blinded, tal-fażi 2/3 (CA224047). L-istudju inkluda pazjenti b’punteġġ tal-istatus tal-prestazzjoni ECOG ta’ 0 jew 1, u melanoma tal-istadju III (li ma tistax titneħħa) jew tal-istadju IV ikkonfermata istoloġikament skont il-verżjoni 8 tal-Kumitat Konġunt Amerikan fuq il-Kanċer (American Joint Committee on Cancer, AJCC). Il-pazjenti setgħu kienu rċevew terapija preċedenti aġġuvanti jew neoaġġuvanti għal melanoma (terapija anti‑PD‑1, anti‑CTLA‑4, jew BRAF‑MEK kienet permessa sakemm kienu għaddew mill-inqas 6 xhur bejn l-aħħar doża tat-terapija u d-data ta’ rikorrenza; terapija b’interferon kienet permessa sakemm l-aħħar doża kienet mill-inqas 6 ġimgħat qabel l-għażla każwali). Pazjenti b’mard awtoimmuni attiv, bi storja ta’ mijokardite, b’livelli għoljin ta’ troponin > darbtejn l-ULN, jew b’punteġġ tal-istatus tal-prestazzjoni ECOG ≥ 2, b’kundizzjonijiet mediċi li jeħtieġu trattament sistemiku b’kortikosterojdi ta’ doża moderata jew għolja jew prodotti mediċinali immunosoppressivi, melanoma uveali, u metastażi tal-moħħ jew leptomeninġeali attivi jew mhux ittrattati kienu esklużi mill-istudju (ara sezzjoni 4.4).

Total ta’ 714‑il pazjent intgħażlu b’mod każwali biex jirċievu jew nivolumab flimkien ma’ relatlimab (n = 355) jew nivolumab (n = 359). Il-pazjenti fil-grupp tat-taħlita rċevew 480 mg nivolumab/160 mg relatlimab fuq perjodu ta’ 60 minuta kull 4 ġimgħat. Il-pazjenti fil-grupp ta’ nivolumab irċevew nivolumab 480 mg kull 4 ġimgħat. L-għażla każwali kienet stratifikata skont it-tumur PD‑L1 (≥ 1% kontra < 1) bl-użu tat-test PD‑L1 IHC 28‑8 pharmDx, u skont l-espressjoni ta’ LAG‑3 (≥ 1% kontra < 1) kif iddeterminata minn assaġġ tal-IHC ta’ LAG‑3 vvalidat b’mod analitiku, l-istat tal-mutazzjoni ta’ BRAF V600, u l-istadju M skont is-sistema ta’ stadji tal-verżjoni 8 tal-AJCC (M0/M1any[0] kontra M1any[1]). Il-pazjenti baqgħu jiġu ttrattati sal-progressjoni tal-marda jew tossiċità mhux aċċettabbli. 12‑il ġimgħa wara l-għażla każwali saru valutazzjonijiet tat-tumur, skont il-Kriterji tal-Valutazzjoni tar-Rispons f’Tumuri Solidi (Response Evaluation Criteria in Solid Tumours, RECIST), verżjoni 1.1, u komplew kull 8 ġimgħat għall-ewwel 52 ġimgħa u wara dan kull 12‑il ġimgħa sal-progressjoni tal-marda jew sakemm twaqqaf it-trattament, skont liema seħħet l-aħħar. Il-miżura tar-riżultat tal-effikaċja primarja kienet is-sopravivenza mingħajr progressjoni kif iddeterminata minn Rieżami Ċentrali Indipendenti Blinded (Blinded Independent Central Review, BICR). Il-miżuri tar-riżultati tal-effikaċja sekondarji kienu s-sopravivenza globali (overall survival, OS), u r-rata ta’ rispons globali (overall response rate, ORR) minn BICR. L-ordni statistika ġerarkika tal-ittestjar kienet PFS segwita minn OS u mbagħad ORR. Il-miżuri tar-riżultati primarji u sekondarji ġew evalwati fil-popolazzjoni b’intenzjoni li tiġi ttrattata (ITT, intention to treat). Ma sar l-ebda ttestjar formali tal-ORR peress li t-tqabbil formali tal-OS ma kienx statistikament sinifikanti.

Il-karatteristiċi fil-linja bażi fil-popolazzjoni ITT kienu bbilanċjati bejn iż-żewġ gruppi. L-età medjana kienet ta’ 63 sena (medda: 20‑94) b’47% li għandhom ≥65 sena u 19% li għandhom ≥75 sena. Il-maġġoranza tal-pazjenti kienu bojod (97%) u rġiel (58%). L-istatus tal-prestazzjoni ECOG fil-Linja Bażi kien 0 (67%) jew 1 (33%). Il-maġġoranza tal-pazjenti kellhom marda fl-Istadju IV tal-AJCC (92%); 38.9% kellhom marda M1c, 2.4% kellhom marda M1d, 8.7% kienu ħadu terapiji sistemiċi preċedenti, 36% kellhom livell ta’ LDH fil-linja bażi ogħla mill-ULN meta daħlu fl-istudju. Disgħa u tletin fil-mija tal-pazjenti kellhom melanoma pożittiva għall-mutazzjoni BRAF; 75% kellhom LAG‑3 ≥ 1% u 41% tal-pazjenti kellhom espressjoni tal-membrana taċ-ċelloli tat-tumur ta’ PD‑L1 ≥ 1%. Fost il-pazjenti b’espressjoni PD‑L1 ta’ tumur kwantifikabbli, id-distribuzzjoni tal-pazjenti kienet ibbilanċjata bejn iż-żewġ gruppi tat-trattament. Il-karatteristiċi tad-demografija u tal-marda fil-linja bażi f’pazjenti b’espressjoni ta’ PD‑L1 ta’ < 1% kienu ġeneralment ibbilanċjati bejn il-gruppi tat-trattament.

F’analiżi primarja fil-popolazzjoni ITT, b’segwitu medjan ta’ 13.21 xhur (medda: 0‑33.1 xhur), ġie osservat titjib statistikament sinifikanti fil-PFS b’PFS medjana ta’ 10.12 xhur fil-grupp ta’ nivolumab mogħti flimkien ma’ relatlimab meta mqabbla ma’ 4.63 xhur fil-grupp ta’ nivolumab (HR = 0.75, 95% CI: 0.62, 0.92; p = 0.0055). Fil-mument tal-analiżi tal-OS finali speċifikata minn qabel fil-popolazzjoni ITT, b’segwitu medjan ta’ 19.3 xhur, l-OS ma kinitx statistikament sinifikanti (HR = 0.80, 95% CI: 0.64, 1.01).

Analiżi ta’ sottogruppi speċifikati minn qabel skont l-espressjoni ta’ PD-L1 ta’ < 1%
Ir-riżultati ewlenin tal-effikaċja għas-sottogrupp tal-pazjenti b’espressjoni ta’ PD‑L1 tat-tumur ta’ < 1% minn analiżi esploratorja b’segwitu medjan ta’ 17.78 xhur (medda: 0.26-40.64 xhur) huma miġburin fil-qosor f’Tabella 3.

Tabella 3:	Riżultati tal-effikaċja f’pazjenti b’espressjoni ta’ PD‑L1 taċ-ċelloli tat-tumur ta’ < 1% (CA224047)
	
	nivolumab + relatlimab
(n = 209)
	nivolumab
(n = 212)

	Sopravivenza mingħajr progressjoni
	
	

		Proporzjon ta’ periklu (95% CI)a
	0.68 (0.53, 0.86)

		Medjan f’xhur
	(95% CI)
	6.7
(4.7, 12.0)
	3.0
(2.8, 4.5)

		Rata (95% CI) wara 12‑il xahar
	42.3
(35.1, 49.4)
	26.9
(20.9, 33.3)

	Sopravivenza globalib
	
	

		Proporzjon ta’ periklu (95% CI)a
	0.78 (0.59, 1.04)

		Medjan f’xhur
	(95% CI)
	NR
(27.4, NR)
	27.0
(17.1, NR)

		Rata (95% CI) wara 12‑il xahar
	73.9
(67.4, 79.4)
	67.4
(60.6, 73.3)

		Rata (95% CI) wara 24 xahar
	59.6
(52.2, 66.2)
	53.1
(45.8, 59.9)

	Rata ta’ rispons globali (%)
	36.4
	24.1

		(95% CI)
	(29.8, 43.3)
	(18.5, 30.4)

		Rata ta’ rispons sħiħ (%)
	25 (12.0)
	20 (9.4)

		Rata ta’ rispons parzjali (%)
	51 (24.4)
	31 (14.6)

		Rata ta’ marda stabbli (%)
	41 (19.6)
	31 (14.6)


a	Proporzjon ta’ periklu bbażat fuq mudell ta’ perikli proporzjonali ta’ Cox mhux stratifikat.
b	r-riżultati tal-OS għadhom mhumiex maturi.
Estent ta’ segwitu medjan: 17.78 xhur.
NR = ma ntlaħaqx.

Il-kurvi Kaplan-Meier għall-PFS u l-OS f’pazjenti b’espressjoni ta’ PD‑L1 taċ-ċelloli tat-tumur ta’ < 1% huma ppreżentati f’Figuri 1 u 2, rispettivament.

Figura 1:	Kurvi Kaplan‑Meier tal-PFS f’pazjenti b’espressjoni ta’ PD‑L1 taċ-ċelloli tat-tumur ta’ < 1% (CA224047)

 (
Probabbiltà ta’ sopravivenza mingħajr progressjoni skont il-BICR
)

Sopravivenza mingħajr progressjoni skont il-BICR (xhur)

Numru ta’ individwi f’riskju
	Nivolumab/relatlimab

	209
	122
	99
	80
	65
	53
	44
	36
	33
	30
	27
	9
	2
	0

	Nivolumab

	212
	98
	71
	57
	41
	34
	27
	24
	22
	20
	14
	8
	2
	0



	
	Nivolumab/relatlimab (avvenimenti: 124/209), medjan (95% CI): 6.67 xhur (4.67, 11.99)

	‑ ‑ ‑‑ ‑ ‑
	Nivolumab (avvenimenti: 155/212), medjan (95% CI): 2.96 xhur (2.79, 4.50)



 (
Probabbiltà ta’sopravivenza globali
)Figura 2:	Kurvi Kaplan‑Meier tal-OS f’pazjenti b’espressjoni ta’ PD‑L1 taċ-ċelloli tat-tumur ta’ < 1% (CA224047)

 

Sopravivenza globali (xhur)

Numru ta’ individwi f’riskju
	Nivolumab/relatlimab
	

	209
	195
	177
	164
	147
	128
	114
	98
	85
	83
	80
	68
	29
	6
	0

	Nivolumab
	

	212
	189
	168
	155
	132
	106
	94
	82
	72
	68
	63
	56
	27
	6
	0



	
	Nivolumab/relatlimab (avvenimenti: 89/209), medjan (95% CI): N.A. (27.43, N.A.)

	‑ ‑ ‑‑ ‑ ‑
	Nivolumab (avvenimenti: 104/212), medjan (95% CI): 27.04 xhur (17.12, N.A.)



5.2	Tagħrif farmakokinetiku

Il-farmakokinetika (pharmacokinetics, PK) ta’ relatlimab wara l-għoti ta’ nivolumab flimkien ma’ relatlimab kienet ikkaratterizzata f’pazjenti b’diversi kanċers li rċevew dożi ta’ relatlimab ta’ 20 sa 800 mg kull ġimagħtejn u ta’ 160 sa 1440 mg kull 4 ġimgħat jew bħala monoterapija jew flimkien ma’ dożi ta’ nivolumab ta’ 80 jew 240 mg kull ġimagħtejn jew ta’ 480 mg kull 4 ġimgħat.

Il-konċentrazzjonijiet fi stat fiss ta’ relatlimab intlaħqu sa wara 16‑il ġimgħa b’kors ta’ għoti kull 4 ġimgħat u l-akkumulazzjoni sistemika kienet ta’ 1.9 darbiet ogħla. Il-konċentrazzjoni medja (Cavg) ta’ relatlimab wara l-ewwel doża żdiedet b’mod proporzjonat mad-doża f’dożi ta’ ≥ 160 mg kull 4 ġimgħat.

Tabella 4.	Medja ġeometrika (CV%) tal-esponimenti fi stat fiss għal nivolumab u relatlimab wara taħlita b’doża fissa ta’ 480 mg nivolumab u 160 mg relatlimab kull 4 ġimgħat
	
	Cmax (μg/mL)
	Cmin (μg/mL)
	Cavg (μg/mL)

	Relatlimab
	62.2 (30.1)
	15.3 (64.3)
	28.8 (44.8)

	Nivolumab
	187 (32.9)
	59.7 (58.6)
	94.4 (43.3)



Abbażi tal-analiżijiet tal-PK tal-popolazzjoni, it-tul tal-infużjoni ta’ FDC ta’ nivolumab u relatlimab ta’ 30 min u 60 min kien imbassar li jipproduċi esponimenti simili (differenza ta’ < 1%) għal nivolumab u relatlimab.

F’CA224047, il-medja ġeometrika tas-Cmin ta’ nivolumab fi stat fiss fil-grupp ta’ nivolumab mogħti flimkien ma’ relatlimab kienet simili għal dik fil-grupp ta’ nivolumab bi proporzjon tal-medja ġeometrika ta’ 0.931 (95% CI: 0.855‑1.013).

Distribuzzjoni
Il-valur tal-medja ġeometrika (CV%) għall-volum tad-distribuzzjoni ta’ nivolumab fi stat fiss huwa ta’ 6.65 L (19.2%) u dak ta’ relatlimab huwa ta’ 6.65 L (19.8%).

Bijotrasformazzjoni
Nivolumab u relatlimab huma mAb IgG4 terapewtiċi li huma mistennija li jiġu kkatabolizzati f’peptidi żgħar, aċidi amminiċi, u karboidrati żgħar permezz ta’ lisożomi jew endoċitożi medjata mir-riċetturi.

Eliminazzjoni
It-tneħħija ta’ nivolumab hija ta’ 21.1% inqas [medja ġeometrika (CV%), 7.57 mL/siegħa (40.1%)] fi stat fiss milli wara l-ewwel doża [9.59 mL/siegħa (40.3%)] u l-half-life terminali (t1/2) hija ta’ 26.5 jiem (36.4%).

It-tneħħija ta’ relatlimab hija ta’ 9.7% inqas [medja ġeometrika (CV%), 5.48 mL/siegħa (41.3%)] fi stat fiss milli wara l-ewwel doża [6.06 mL/siegħa (38.9%)]. Wara l-għoti ta’ relatlimab 160 mg u nivolumab 480 mg mogħtija kull 4 ġimgħat, il-half-life effettiva (t1/2) tal-medja ġeometrika (CV%)  ta’ relatlimab hija taʼ 26.2 jiem (37%).

Popolazzjonijiet speċjali
Analiżi tal-PK tal-popolazzjoni ssuġġeriet li l-fatturi li ġejjin ma kellhom l-ebda effett klinikament importanti fuq it-tneħħija ta’ nivolumab u relatlimab: l-età (medda: 17 sa 92 sena), is-sess [irġiel (1056) u nisa (657)], jew ir-razza [Kawkasi (1655), Afrikani Amerikani (167) u Asjatiċi (41)]. Il-piż tal-ġisem (medda: 37 sa 170 kg) kien fattur kovarjabbli sinifikanti fuq il-PK ta’ nivolumab u relatlimab, iżda ma hemm l-ebda impatt klinikament rilevanti bbażat fuq l-analiżi tar-rispons għall-esponiment.

Popolazzjoni pedjatrika
Data limitata tissuġġerixxi li t-tneħħija u l-volum tad-distribuzzjoni ta’ nivolumab f’individwi adolexxenti b’tumuri solidi kienu 36% u 16% inqas, rispettivament, minn dawk fil-pazjenti adulti ta’ referenza. Mhux magħruf jekk dan jgħoddx ukoll għall-pazjenti b’melanoma u jekk it-tneħħija u l-volum tad-distribuzzjoni ta’ relatlimab ikunux ukoll aktar baxxi fl-adolexxenti milli fl-adulti. Madankollu, abbażi ta’ simulazzjonijiet PK tal-popolazzjoni, l-esponiment għal nivolumab u relatlimab fl-adolexxenti li jiżnu mill-inqas 30 kg huma mistennija li jirriżultaw f’sigurtà u effikaċja simili għal dawk tal-adulti tal-istess piż‑, fl-istess doża rakkomandata.

Indeboliment tal-kliewi
L-effett ta’ indeboliment tal-kliewi fuq it-tneħħija ta’ nivolumab u relatlimab ġie evalwat permezz ta’ analiżi tal-PK tal-popolazzjoni f’pazjenti b’indeboliment ħafif jew moderat tal-kliewi meta mqabbla ma’ pazjenti b’funzjoni normali tal-kliewi. Ma nstabet l-ebda differenza klinikament importanti fit-tneħħija ta’ nivolumab jew relatlimab bejn pazjenti b’indeboliment tal-kliewi u pazjenti b’funzjoni normali tal-kliewi.

Indeboliment tal-fwied
L-effett ta’ indeboliment tal-fwied fuq it-tneħħija ta’ nivolumab u relatlimab ġie evalwat permezz ta’ analiżi tal-PK tal-popolazzjoni f’pazjenti b’indeboliment ħafif tal-fwied (bilirubina totali [TB] inqas minn jew ugwali għal-limitu ta’ fuq tan-normal [ULN] u AST ogħla mil-ULN jew TB minn 1 sa 1.5 darbiet l-ULN u kwalunkwe AST) jew indeboliment moderat tal-fwied (TB minn 1.5 sa 3 darbiet l-ULN u kwalunkwe AST) imqabbla ma’ pazjenti b’funzjoni normali tal-fwied. Ma nstabet l-ebda differenza klinikament importanti fit-tneħħija ta’ nivolumab jew relatlimab bejn pazjenti b’indeboliment tal-fwied u pazjenti b’funzjoni normali tal-fwied.

Immunoġeniċità
Ir-rata ta’ inċidenza baxxa osservata ta’ antikorpi kontra nivolumab li jfeġġu mit-trattament u antikorpi kontra relatlimab li jfeġġu mit-trattament ma kellha l-ebda effett fuq il-PK ta’ nivolumab u relatlimab.

5.3	Tagħrif ta’ qabel l-użu kliniku dwar is-sigurtà

Nivolumab mogħti flimkien ma’ relatlimab
Ma saru l-ebda studji fuq l-annimali b’nivolumab mogħti flimkien ma’ relatlimab biex jevalwaw il-potenzjal ta’ karċinoġeniċità, effett tossiku fuq il-ġeni jew effett tossiku fuq is-sistema riproduttiva u l-iżvilupp.

Fi studju li dam xahar fuq xadini li ngħataw doża ta’ nivolumab u relatlimab, ġiet osservata infjammazzjoni fis-sistema nervuża ċentrali (choroid plexus, vaskulatura, meninġi, il-korda spinali) u fuq l-apparat riproduttiv (epididimi, infatet seminali u testikoli). Għalkemm ma ġewx stabbiliti marġnijiet tas-sigurtà għal dawn l-effetti bil-kombinazzjoni, dawn seħħew f’dożi li jippreżumu livelli ta’ esponiment ogħla b’mod sinifikanti (13-il darba għal nivolumab u 97 darbiet għal relatlimab) minn dawk li jintlaħqu fil-pazjenti.

Relatlimab
M’hemm l-ebda data disponibbli fuq l-annimali dwar l-effett ta’ relatlimab fuq it-tqala u r-riproduzzjoni. Fi studju dwar it-tossiċità embrijufetali fil-ġrieden bl-użu ta’ antikorpi tal-ġrieden kontra LAG‑3, ma ġie osservat l-ebda effett fuq l-omm jew fuq l-iżvilupp. L-effetti ta’ relatlimab fuq l-iżvilupp ta’ qabel it-twelid u wara t-twelid ma ġewx evalwati; madankollu, abbażi tal-mekkaniżmu ta’ azzjoni, l-imblokkar ta’ LAG‑3 b’relatlimab jista’ jkollu effett negattiv simili għal dak ta’ nivolumab fuq it-tqala. Ma saru l-ebda studji dwar il-fertilità b’relatlimab.

Nivolumab
Intwera f’mudelli tat-tqala fil-ġrieden li l-imblokkar tal-mogħdija PD‑1/PD‑L1 itellef it-tolleranza għall-fetu u jżid it-telf tal-fetu. L-effetti ta’ nivolumab fuq l-iżvilupp qabel u wara t-twelid fix-xadini ġew evalwati wara li ngħataw nivolumab darbtejn fil-ġimgħa malli feġġet l-organoġenesi fl-ewwel trimestru sal-ħlas, b’livelli ta’ esponiment ta’ 8 jew 35 darba ogħla minn dawk osservati bid-doża klinika ta’ 3 mg/kg ta’ nivolumab (fuq il-bażi tal-AUC). Kien hemm żieda fit-telf ta’ feti u żieda fil-mortalità tal-ulied li kienu għadhom kif twieldu li kienet tiddependi skont id-doża fil-bidu tat-tielet trimestru.

L-ulied li kien fadal tan-nisa ttrattati b’nivolumab baqgħu jgħixu sat-terminazzjoni skedata, mingħajr ebda sinjal kliniku, alterazzjoni fl-iżvilupp normali, effetti fuq il-piż tal-organi, jew bidla grossa u mikroskopika fil-patoloġija marbutin mat-trattament. Ir-riżultati għall-indiċijiet tat-tkabbir, kif ukoll il-parametri tal-patoloġija teratoġenika, tan-newroloġija marbuta mal-imġiba, immunoloġika u klinika matul il-perjodu ta’ 6 xhur wara t-twelid kienu paragunabbli mal-grupp tal-kontroll. Madankollu, abbażi tal-mekkaniżmu ta’ azzjoni tagħhom, l-esponiment tal-fetu għal nivolumab, u, bl-istess mod, għal relatlimab, jista’ jżid ir-riskju li jiġu żviluppati disturbi relatati mas-sistema immuni jew li jinbidlu r-risponsi immunitarji normali u disturbi relatati mas-sistema immuni ġew irrappurtati fi ġrieden żgħar b’PD‑1 u PD‑1/LAG‑3. Ma sarux studji dwar il-fertilità b’nivolumab.


6.	TAGĦRIF FARMAĊEWTIKU

6.1	Lista ta’ eċċipjenti

Histidine
Histidine hydrochloride monohydrate
Sucrose
Pentetic acid (diethylenetriaminepentaacetic acid)
Polysorbate 80 (E433)
Ilma għall-injezzjonijiet

6.2	Inkompatibbiltajiet

Fin-nuqqas ta’ studji ta’ kompatibbiltà, dan il-prodott mediċinali m’għandux jitħallat ma’ prodotti mediċinali oħrajn. Opdualag ma għandux jiġi infuż fl-istess ħin fl-istess linja ġol-vina ma’ prodotti mediċinali oħrajn.

6.3	Żmien kemm idum tajjeb il-prodott mediċinali

Kunjett mhux miftuħ

3 snin

Wara li titħejja l-infużjoni

L-istabilità kimika u fiżika waqt l-użu mill-ħin tal-preparazzjoni ntweriet kif ġej (il-ħinijiet huma inklussivi tal-perjodu ta’ amministrazzjoni):

	Preparazzjoni tal-infużjoni
	Stabilità kimika u fiżika waqt l-użu

	
	Ħżin f’2 °C sa 8 °C protetta mid-dawl
	Ħżin f’temperatura ambjentali (≤ 25 °C) u dawl tal-kamra

	Mhux dilwita jew dilwita b’soluzzjoni għall-injezzjoni ta’ sodium chloride 9 mg/mL (0.9%)
	30 jum
	24 siegħa (ta’ total ta’ 30 jum ħżin)

	Dilwita b’50 mg/mL (5%) soluzzjoni għall-injezzjoni ta’ glucose
	7 ijiem
	24 siegħa (ta’ total ta’ 7 ijiem ħżin)



Minn perspettiva mikrobijoloġika, is-soluzzjoni għall-infużjoni mħejjija, ikun xi jkun id-dilwent, għandha tintuża minnufih. Jekk ma tintużax minnufih, il-ħinijiet ta’ ħżin waqt l-użu u l-kundizzjonijiet qabel l-użu huma r-responsabbiltà tal-utent u normalment ma jkunux itwal minn 24 siegħa f’temperatura ta’ 2 °C sa 8 °C, sakemm il-preparazzjoni ma tkunx seħħet f’kundizzjonijiet asettiċi kkontrollati u vvalidati (ara sezzjoni 6.6).

6.4	Prekawzjonijiet speċjali għall-ħażna

Aħżen fi friġġ (2 °C‑8 °C).
Tagħmlux fil-friża.
Żomm il-kunjett fil-kartuna ta’ barra sabiex tilqa’ mid-dawl.
Il-kunjetti mhux miftuħa jistgħu jinħażnu f’temperatura ambjentali kkontrollata (sa 25 °C) sa massimu ta’ 72 siegħa.
Għall-kondizzjonijiet ta’ ħażna wara l-preparazzjoni tal-infużjoni, ara sezzjoni 6.3.

6.5	In-natura tal-kontenitur u ta’ dak li hemm ġo fih

Pakkett ta’ kunjett wieħed ta’ 25 mL (ħġieġ tat-Tip I), b’tapp (lasktu tal-butyl miksi) u siġill isfar tal-aluminju li jinqala’ bis-seba’. Kull kunjett fih 21.3 mL ta’ soluzzjoni, li jinkludu eċċess ta’ 1.3 mL.

6.6	Prekawzjonijiet speċjali għar-rimi u għal immaniġġar ieħor

Opdualag huwa fornut f’kunjett b’doża waħda u ma fih l-ebda preservattiv. Il-preparazzjoni għandha ssir minn persunal imħarreġ f’konformità mar-regoli dwar il-prattika tajba, speċjalment fir-rigward tal-asepsi.

Opdualag jista’ jintuża għall-għoti ġol-vina jew:
mingħajr dilwizzjoni, wara trasferiment f’kontenitur tal-infużjoni bl-użu ta’ siringa sterili xierqa; jew
wara dilwizzjoni skont l-istruzzjonijiet li ġejjin:
il-konċentrazzjoni finali tal-infużjoni għandha tvarja minn 3 mg/mL ta’ nivolumab u 1 mg/mL ta’ relatlimab sa 12 mg/mL ta’ nivolumab u 4 mg/mL ta’ relatlimab
il-volum totali tal-infużjoni m’għandux jaqbeż 160 mL. Għal pazjenti li jiżnu inqas minn 40 kg, il-volum totali tal-infużjoni m’għandux jaqbeż 4 mL għal kull kilogramma tal-piż tal-pazjent.

Il-konċentrat ta’ Opdualag jista’ jiġi dilwit jew b’:
soluzzjoni għall-injezzjoni ta’ 9 mg/mL (0.9%) sodium chloride; jew
soluzzjoni għall-injezzjoni ta’ 50 mg/mL (5%) glucose.

Ħejji l-infużjoni
Spezzjona l-konċentrat ta’ Opdualag għal frak jew sfumar tal-kulur. Tħawwadx il-kunjett. Opdualag huwa soluzzjoni trasparenti sa opalexxenti, bla kulur sa kemxejn safra. Armi l-kunjett jekk is-soluzzjoni tkun imdardra, il-kulur ma jkunx sew, jew ikun fiha frak estranju.
Iġbed il-volum meħtieġ tal-konċentrat ta’ Opdualag permezz ta’ siringa sterili xierqa u ttrasferixxi l-konċentrat f’kontenitur sterili għall-għoti ġol-vini (ethylvinyl acetate (EVA), polyvinyl chloride [PVC], jew polyolefin).
Jekk applikabbli, iddilwixxi s-soluzzjoni ta’ Opdualag bil-volum meħtieġ ta’ soluzzjoni għall-injezzjoni ta’ 9 mg/mL (0.9%) sodium chloride jew soluzzjoni għall-injezzjoni ta’ 50 mg/mL (5%) glucose. Għal preparazzjoni aktar faċli, il-konċentrat jista’ jiġi trasferit ukoll direttament ġo borża mimlija għal-lest li jkun fiha l-volum xieraq ta’ soluzzjoni għall-injezzjoni ta’ sodium chloride ta’ 9 mg/mL (0.9%) jew soluzzjoni għall-injezzjoni ta’ glucose ta’ 50 mg/mL (5%).
Ħawwad l-infużjoni bil-galbu b’rotazzjoni manwali. Tħawdux.

L-għoti
L-infużjoni ta’ Opdualag ma tistax tingħata bħala injezzjoni li tingħafas jew bolus ġol-vina.

Agħti l-infużjoni ta’ Opdualag ġol-vini għal perjodu ta’ 30 minuta.
Huwa rrakkomandat l-użu ta’ sett tal-infużjoni u filtru fil-pajp jew imqabbad, sterili, mhux piroġeniku u li ftit li xejn jeħlu l-proteini miegħu (daqs tal-pori ta’ 0.2 μm sa 1.2 μm).

L-infużjoni ta’ Opdualag hija kompatibbli ma’ kontenituri tal-EVA, tal-PVC u tal-polyolefin, settijiet tal-infużjoni tal-PVC, u filtri fil-pajp b’riti tal-polyethersulfone (PES), tan-nylon, u tal-polyvinylidene fluoride (PVDF) b’daqsijiet tal-pori ta’ 0.2 μm sa 1.2 μm.
Tagħtix prodotti mediċinali oħra mill-istess linja tal-infużjoni.
Wara l-għoti tad-doża ta’ Opdualag, naddaf il-pajp b’soluzzjoni għall-injezzjoni ta’ 9 mg/mL (0.9%) sodium chloride jew soluzzjoni għall-injezzjoni ta’ 50 mg/mL (5%) glucose.

Rimi
Ma għandek taħżen ebda ammont mhux użat mis-soluzzjoni għal infużjoni sabiex terġa’ tużah. Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Bristol‑Myers Squibb Pharma EEIG
Plaza 254
Blanchardstown Corporate Park 2
Dublin 15, D15 T867
L-Irlanda


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/22/1679/001


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 15 ta’ Settembru 2022


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini https://www.ema.europa.eu.
























ANNESS II

A.	MANIFATTUR TAS-SUSTANZI BIJOLOĠIĊI ATTIVI U MANIFATTUR RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

A.	MANIFATTUR TAS-SUSTANZI BIJOLOĠIĊI ATTIVI U MANIFATTUR RESPONSABBLI GĦALL-ĦRUĠ TAL-LOTT

Isem u indirizz tal-manifattur tas-sustanzi bijoloġiċi attivi

Bristol‑Myers Squibb Co.
38 Jackson Road
Devens, MA 01434
L-Istati Uniti tal-Amerika

Isem u indirizz tal-manifattur responsabbli għall-ħruġ tal-lott

Swords Laboratories Unlimited Company t/a Bristol‑Myers Squibb Cruiserath Biologics
Cruiserath Road, Mulhuddart
Dublin 15, D15 H6EF
L-Irlanda


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingћata b’riċetta ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.

Id-detentur tal-awtorizzazzjoni għat-tqegħid fis-suq (MAH) għandu jippreżenta l-ewwel PSUR għal dan il-prodott fi żmien 6 xhur mill-awtorizzazzjoni.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
Meta l-Aġenzija Ewropea għall-Mediċini titlob din l-informazzjoni;
Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

· Miżuri addizzjonali għall-minimizzazzjoni tar-riskji

L-MAH għandu jiżgura li f’kull Stat Membru fejn Opdualag jitqiegħed fis-suq, il-professjonisti tal-kura tas-saħħa u l-pazjenti/persuni li jieħdu ħsieb il-pazjenti kollha li huma mistennija li jordnaw u jużaw Opdualag għandu jkollhom aċċess għal/jiġu pprovduti bil-kard għall-pazjent.

Il-Kard għall-Pazjent għandu jkun fiha l-messaġġi ewlenin li ġejjin:
· Li t-trattament b’Opdualag jista’ jżid ir-riskju ta’:
· Pulmonite relatata mas-sistema immuni
· Kolite relatata mas-sistema immuni
· Epatite relatata mas-sistema immuni
· Endokrinopatiji relatati mas-sistema immuni
· Nefrite u disfunzjoni tal-kliewi relatati mas-sistema immuni
· Reazzjonijiet avversi tal-ġilda relatati mas-sistema immuni
· Mijokardite relatata mas-sistema immuni
· Reazzjonijiet avversi oħra relatati mas-sistema immuni
· Sinjali u sintomi tat-tħassib dwar is-sigurtà u meta wieħed għandu jfittex attenzjoni minn professjonist tal‑kura tas‑saħħa.
· Dettalji ta’ kuntatt tal-persuna li tordna Opdualag

L-MAH għandu jaqbel dwar il-format u l-kontenut tal-materjal edukattiv ta’ hawn fuq mal-Awtorità Kompetenti Nazzjonali qabel it-tnedija ta’ Opdualag f’kull Stat Membru.
























ANNESS III

TIKKETTAR U FULJETT TA’ TAGĦRIF
























A. TIKKETTAR

TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA’ BARRA


1.	ISEM TAL-PRODOTT MEDIĊINALI

Opdualag 240 mg/80 mg konċentrat għal soluzzjoni għall-infużjoni
nivolumab/relatlimab


2.	DIKJARAZZJONI TAS-SUSTANZI ATTIVI

Kull mL tal-konċentrat fih 12 mg nivolumab u 4 mg relatlimab.
Kunjett ta’ 20 mL fih 240 mg nivolumab u 80 mg relatlimab.


3.	LISTA TA’ EĊĊIPJENTI

Eċċipjenti: histidine, histidine hydrochloride monohydrate, sucrose, pentetic acid, polysorbate 80, ilma għall-injezzjonijiet.


4.	GĦAMLA FARMAĊEWTIKA U KONTENUT

Konċentrat għal soluzzjoni għall-infużjoni.
kunjett 1


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu ġol-vina.
Għal użu ta’ darba biss.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Aħżen fi friġġ.
Tagħmlux fil-friża.
Żomm il-kunjett fil-kartuna ta’ barra sabiex tilqa’ mid-dawl.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Bristol‑Myers Squibb Pharma EEIG
Plaza 254
Blanchardstown Corporate Park 2
Dublin 15, D15 T867
L-Irlanda


12.	NUMRU TAL-AWTORIZZAZZJONI GĦAT-TQEGĦID FIS-SUQ

EU/1/22/1679/001


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Il-ġustifikazzjoni biex ma jkunx inkluż il-Braille hija aċċettata.


17.	IDENTIFIKATUR UNIKU – BARCODE 2D

Barcode 2D li jkollu l-identifikatur uniku inkluż.


18.	IDENTIFIKATUR UNIKU ‑ DATA LI TINQARA MILL-BNIEDEM

PC
SN
NN

TAGĦRIF LI GĦANDU JIDHER FUQ IL-PAKKETT LI JMISS MAL-PRODOTT

TIKKETTA FUQ IL-KUNJETT


1.	ISEM TAL-PRODOTT MEDIĊINALI

Opdualag 240 mg/80 mg konċentrat sterili
nivolumab/relatlimab


2.	DIKJARAZZJONI TAS-SUSTANZI ATTIVI

Kull mL tal-konċentrat fih 12 mg nivolumab u 4 mg relatlimab.
Kunjett ta’ 20 mL fih 240 mg nivolumab u 80 mg relatlimab.


3.	LISTA TA’ EĊĊIPJENTI

Eċċipjenti: histidine, histidine hydrochloride monohydrate, sucrose, pentetic acid, polysorbate 80, ilma għall-injezzjonijiet.


4.	GĦAMLA FARMAĊEWTIKA U KONTENUT

Konċentrat sterili
20 mL


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu IV.
Għal użu ta’ darba biss.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

JIS


9.	KONDIZZJONIJIET SPEĊJALI TA’ KIF JINĦAŻEN

Aħżen fi friġġ.
Tagħmlux fil-friża.
Żomm il-kunjett fil-kartuna ta’ barra sabiex tilqa’ mid-dawl.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Bristol‑Myers Squibb Pharma EEIG
Plaza 254
Blanchardstown Corporate Park 2
Dublin 15, D15 T867
L-Irlanda


12.	NUMRU TAL-AWTORIZZAZZJONI GĦAT-TQEGĦID FIS-SUQ

EU/1/22/1679/001


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Il-ġustifikazzjoni biex ma jkunx inkluż il-Braille hija aċċettata.


17.	IDENTIFIKATUR UNIKU – BARCODE 2D


18.	IDENTIFIKATUR UNIKU ‑ DATA LI TINQARA MILL-BNIEDEM


























B. FULJETT TA’ TAGĦRIF

Fuljett ta’ tagħrif: Informazzjoni għall-utent

Opdualag 240 mg/80 mg konċentrat għal soluzzjoni għall-infużjoni
nivolumab/relatlimab

Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Inti tista’ tgħin billi tirrapporta kwalunkwe effett sekondarju li jista’ jkollok. Ara t-tmiem ta’ sezzjoni 4 biex tara kif għandek tirrapporta effetti sekondarji.

Aqra sew dan il-fuljett kollu qabel tibda tuża din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Huwa importanti li żżomm il-kard għall-pazjent miegħek f’kull ħin.
· Jekk ikollok aktar mistoqsijiet, staqsi lit-tabib tiegħek.
· Jekk ikollok xi effett sekondarju kellem lit-tabib tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1. X’inhu Opdualag u għalxiex jintuża
2. X’għandek tkun taf qabel ma tingħata Opdualag
3. Kif għandek tuża Opdualag
4. Effetti sekondarji possibbli
5. Kif taħżen Opdualag
6. Kontenut tal-pakkett u informazzjoni oħra


1.	X’inhu Opdualag u għalxiex jintuża

Opdualag huwa mediċina tal-kanċer li tintuża għat-trattament ta’ melanoma avvanzata (tip ta’ kanċer tal-ġilda li jista’ jinfirex għal partijiet oħra tal-ġisem). Jista’ jintuża fl-adulti u fl-adolexxenti ta’ 12‑il sena jew aktar.

Opdualag fih żewġ sustanzi attivi: nivolumab u relatlimab. Is-sustanzi attivi t-tnejn huma antikorpi monoklonali, proteini ddisinjati biex jagħrfu sustanza fil-mira speċifika fil-ġisem u jeħlu magħha. Nivolumab jeħel ma’ proteina fil-mira magħrufa bħala ‑‑PD 1. Relatlimab jeħel ma’ proteina fil-mira magħrufa bħala LAG‑3.

PD 1 u LAG‑3 jistgħu jitfu l-attività taċ-ċelloli T (tip ta’ ċelloli bojod tad-demm li jifformaw parti mis-sistema immuni, jiġifieri d-difiżi naturali tal-ġisem). Billi jeħlu maż-żewġ proteini, nivolumab u relatlimab jimblokkaw l-azzjonijiet tagħhom u jwaqqfuhom milli jitfulek iċ-ċelloli T. Dan jgħin iżid l-attività taċ-ċelloli T kontra ċ-ċelloli tal-kanċer tal-melanoma.


2.	X’għandek tkun taf qabel ma tingħata Opdualag

M’għandekx tingħata Opdualag
jekk inti allerġiku għal nivolumab, relatlimab jew għal xi sustanza oħra ta’ din il-mediċina (imniżżla fis-sezzjoni 6). Kellem lit-tabib tiegħek jekk ikollok xi dubju.

Twissijiet u prekawzjonijiet

Kellem lit-tabib tiegħek qabel tieħu Opdualag peress li jista’ jikkaġuna:
Problemi bil-pulmun tiegħek bħal diffikultajiet biex tieħu n-nifs jew sogħla. Dawn jistgħu jkunu sinjali ta’ infjammazzjoni tal-pulmuni (pulmonite jew marda interstizjali tal-pulmun).
Dijarea (ippurgar maħlul, laxk jew artab) jew infjammazzjoni tal-imsaren (kolite) b’sintomi bħal uġigħ fl-istonku u mukus jew demm fl-ippurgar.
Infjammazzjoni tal-fwied (epatite). Is-sinjali u s-sintomi ta’ epatite jistgħu jinkludu testijiet tal-funzjoni tal-fwied mhux normali, għajnejn jew ġilda li jisfaru (suffejra), uġigħ fil-ġenb tal-lemin taż-żona tal-istonku tiegħek, jew għeja.
Infjammazzjoni tal-kliewi jew problemi bil-kliewi tiegħek. Sinjali u sintomi jistgħu jinkludu testijiet tal-funzjoni tal-kliewi mhux normali jew tnaqqis fl-ammont ta’ awrina.
Problemi bil-glandoli tiegħek li jipproduċu l-ormoni (li jinkludu l-glandola pitwitarja, tat-tirojde u adrenali), li jistgħu jaffettwaw kif jaħdmu dawn il-glandoli. Is-sinjali u s-sintomi li l-glandoli tiegħek mhumiex qed jaħdmu kif suppost jistgħu jinkludu għeja kbira, bidla fil-piż jew uġigħ ta’ ras u disturbi fil-vista.
Dijabete, inkluża problema serja li kultant tkun ta’ theddida għall-ħajja minħabba aċidu fid-demm li jiġi prodott mid-dijabete (ketoaċidożi dijabetika), Is-sintomi jistgħu jinkludu li tħossok aktar bil-ġuħ jew bil-għatx mis-soltu, li jkollok bżonn tgħaddi l-awrina aktar regolari, li titlef il-piż, li tħossok għajjien jew li ssib diffikultà biex taħseb b’mod ċar, nifs b’riħa ħelwa jew ta’ frott, togħma ħelwa jew metallika f’ħalqek, jew riħa differenti tal-awrina jew tal-għaraq tiegħek, li tħossok ma tiflaħx jew li taqla’, uġigħ fl-istonku, u teħid ta’ nifs fil-fond jew rapidu.
Infjammazzjoni tal-ġilda li tista’ twassal għal reazzjoni tal-ġilda severa (magħrufa bħala nekrolożi epidermali tossika u s-sindrome ta’ Stevens‑Johnson). Is-sinjali u s-sintomi ta’ reazzjoni tal-ġilda severa jistgħu jinkludu raxx, ħakk, u tqaxxir tal-ġilda (possibbilment fatali).
Infjammazzjoni tal-muskolu tal-qalb (mijokardite). Is-sinjali u s-sintomi jistgħu jinkludu uġigħ fis-sider, taħbit tal-qalb irregolari u/jew mgħaġġel, għeja kbira, nefħa fl-għekiesi jew qtugħ ta’ nifs.
Limfoistjoċitożi emofagoċitika. Marda rari li fiha s-sistema immunitarja tiegħek tagħmel wisq ċelloli normali li jiġġieldu l-infezzjonijiet li jissejħu istjoċiti u limfoċiti. Is-sintomi jistgħu jinkludu fwied imkabbar u/jew milsa mkabbra, raxx tal-ġilda, infiħ tal-glandoli limfatiċi, problemi bit-teħid tan-nifs, titbenġel malajr, anormalitajiet tal-kliewi, u problemi tal-qalb.
Rifjut ta’ trapjant ta’ organu solidu.
Marda ta’ graft‑versus‑host wara trapjant ta’ ċelloli staminali (fejn iċ-ċelloli trapjantati mingħand donatur jattakkaw liċ-ċelloli tiegħek stess). Jekk irċevejt xi wieħed minn dawn it-trapjanti, it-tabib tiegħek se jqis jekk għandekx tirċievi trattament b’Opdualag. Il-marda ta’ graft‑versus‑host tista’ tkun severa u tista’ twassal għal mewt.
Reazzjonijiet għall-infużjoni, li jistgħu jinkludu qtugħ ta’ nifs, ħakk, jew raxx, sturdament jew deni.

Għarraf lit-tabib minnufih jekk għandek xi wieħed minn dawn is-sinjali jew sintomi jew jekk imorru għall-agħar. Tippruvax tittratta s-sintomi tiegħek b’mediċini oħrajn waħdek. It-tabib tiegħek jista’
jagħtik mediċini oħra biex jiġu evitati kumplikazzjonijiet u jonqsu s-sintomi tiegħek,
jaqbeż id-doża li jmissek ta’ Opdualag,
jew iwaqqaf it-trattament tiegħek b’Opdualag għalkollox.
Jekk jogħġbok kun af li kultant dawn is-sinjali u s-sintomi jfeġġu tard u jistgħu jiżviluppaw ġimgħat jew xhur wara l-aħħar doża tiegħek. Qabel it-trattament, it-tabib tiegħek ser jikkontrolla s-saħħa ġenerali tiegħek. Ser isirulek testijiet tad-demm waqt li jkun għaddej it-trattament ukoll.

Ivverifika mat-tabib jew mal-infirmier tiegħek qabel tingħata Opdualag jekk:
għandek marda awtoimmuni attiva (kundizzjoni li fiha l-ġisem jattakka ċ-ċelloli tiegħu stess);
għandek melanoma tal-għajn;
qalulek li l-kanċer tiegħek infirex għal moħħok;
kont qed tieħu mediċini biex trażżan is-sistema immuni tiegħek.

Opdualag jaħdem fuq is-sistema immunitarja tiegħek. Jista’ jikkawża infjammazzjoni f’partijiet minn ġismek. Ir-riskju li jkollok dawn l-effetti sekondarji jista’ jkun ogħla jekk diġà għandek marda awtoimmuni (kundizzjoni fejn ġismek jattakka ċ-ċelloli tiegħu stess). Tista’ tesperjenza wkoll aggravamenti ta’ spiss tal-marda awtoimmuni tiegħek, li fil-biċċa l-kbira tal-każijiet ikunu ħfief.

Tfal u adolexxenti
Opdualag ma għandux jintuża fit-tfal ta’ taħt it-12‑il sena.

Mediċini oħra u Opdualag
Qabel ma tingħata Opdualag, għid lit-tabib tiegħek jekk qed tieħu xi mediċini li jrażżnu s-sistema immuni tiegħek, bħal kortikosterojdi, peress li dawn il-mediċini jistgħu jinterferixxu mal-effett ta’ Opdualag. Madankollu, ladarba tingħata t-trattament b’Opdualag, it-tabib tiegħek jista’ jagħtik kortikosterojdi biex inaqqas xi effetti sekondarji possibbli li jista’ jkollok matul it-trattament tiegħek.
Għid lit-tabib tiegħek jekk qed tieħu, ħadt dan l-aħħar jew qed tippjana li tieħu xi mediċini oħra. Ma għandek tieħu ebda mediċina oħra matul it-trattament tiegħek mingħajr ma l-ewwel tkellem lit-tabib tiegħek.

Tqala u treddigħ
Jekk inti tqila jew qed tredda’, taħseb li tista tkun tqila jew qed tippjana li jkollok tarbija, itlob il-parir tat-tabib tiegħek qabel tieħu din il-mediċina.

Tużax Opdualag jekk inti tqila sakemm it-tabib tiegħek ma jgħidlekx tagħmel dan b’mod speċifiku. L-effetti ta’ Opdualag f’nisa tqal mhumiex magħrufin, iżda huwa possibbli li s-sustanzi attivi, nivolumab u relatlimab, jagħmlu ħsara lit-tarbija fil-ġuf.
Trid tuża kontraċezzjoni effettiva filwaqt li tkun qed tingħata trattament b’Opdualag u għal mill-inqas 5 xhur wara l-aħħar doża ta’ Opdualag, jekk inti mara li jista’ jkollok it-tfal.
Jekk toħroġ tqila waqt li tkun qed tuża Opdualag kellem lit-tabib tiegħek.

Mhuwiex magħruf jekk Opdualag jistax jgħaddi fil-ħalib tas-sider u jaffettwa tarbija li qed tiġi mreddgħa. Kellem lit-tabib tiegħek dwar il-benefiċċji u r-riskji qabel it-treddigħ waqt jew wara t-trattament b’Opdualag.

Sewqan u tħaddim ta’ magni
Opdualag għandu effett żgħir fuq il-ħila biex issuq u tħaddem magni; madankollu, agħmel dawn l-attivitajiet bil-galbu sakemm taċċerta ruħek li Opdualag ma jaffettwakx ħażin.

Kard għall-pazjent
Issib ukoll il-messaġġi ewlenin minn dan il-fuljett ta’ tagħrif fil-kard għall-pazjent li ngħatajt mit-tabib tiegħek. Huwa importanti li żżomm din il-kard għall-pazjent fuqek f’kull ħin u li turiha lis-sieħeb/sieħba tiegħek jew lil min jieħu ħsiebek.


3.	Kif għandek tuża Opdualag

Kemm jingħata Opdualag
Id-doża rakkomandata għal kull infużjoni fl-adulti u l-adolexxenti ta’ età ta’ 12‑il sena jew aktar hija ta’ 480 mg nivolumab u 160 mg relatlimab kull 4 ġimgħat. Din id-doża hija stabbilita għal pazjenti adolexxenti li jiżnu mill-inqas 30 kg.

Skont id-doża tiegħek, l-ammont xieraq ta’ Opdualag jista’ jiġi dilwit b’soluzzjoni għall-injezzjoni ta’ 9 mg/mL (0.9%) sodium chloride jew b’soluzzjoni għall-injezzjoni ta’ 50 mg/mL (5%) glucose qabel ma jintuża. Opdualag jista’ wkoll jintuża mingħajr dilwizzjoni.

Kif jingħata Opdualag
Ser tingħata t-trattament b’Opdualag fi sptar jew klinika, taħt is-superviżjoni ta’ tabib bl-esperjenza.

Opdualag ser jingħatalek bħala infużjoni (bi dripp) ġo vina kull 4 ġimgħat. Kull infużjoni tieħu madwar 30 minuta biex tingħata.

It-tabib tiegħek ser jibqa’ jittrattak b’Opdualag sakemm tibqa’ tibbenefika minnu jew sakemm l-effetti sekondarji jkunu saru wisq severi.

Jekk tinsa tieħu doża ta’ Opdualag
Huwa ferm importanti li tmur għall-appuntamenti kollha tiegħek biex tirċievi Opdualag. Jekk titlef appuntament, staqsi lit-tabib tiegħek sabiex tiskeda d-doża li jmissek.

Jekk tieqaf tuża Opdualag
Jekk twaqqaf it-trattament tiegħek jista’ jispiċċa l-effett tal-mediċina. Twaqqafx it-trattament b’Opdualag sakemm ma tkunx iddiskutejt dwar dan mat-tabib tiegħek.

Jekk għandek aktar mistoqsijiet dwar l-użu ta’ din il-mediċina, staqsi lit-tabib tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd. It-tabib tiegħek ser jiddiskuti miegħek u ser jispjegalek ir-riskji u l-benefiċċji tat-trattament tiegħek.

Oqgħod attent għal sintomi importanti ta’ infjammazzjoni (deskritti f’sezzjoni 2 taħt “Twissijiet u prekawzjonijiet”). Opdualag jaġixxi fuq is-sistema immuni tiegħek u jista’ jikkawża infjammazzjoni f’partijiet tal-ġisem tiegħek. L-infjammazzjoni tista’ tikkawża ħsara serja lill-ġisem tiegħek u xi kondizzjonijiet infjammatorji jistgħu jkunu ta’ periklu għall-ħajja u jeħtieġu trattament jew it-twaqqif ta’ Opdualag.

B’Opdualag ġew irrapportati l-effetti sekondarji li ġejjin:

Komuni ħafna (jistgħu jaffettwaw aktar minn persuna 1 minn kull 10)
infezzjoni tal-apparat tal-awrina (il-partijiet ta’ ġismek fejn tinġabar u li jgħaddu l-awrina)
tnaqqis fl-għadd ta’ ċelloli ħomor tad-demm (li jġorru l-ossiġenu) u ta’ ċelluli bojod tad-demm (limfoċiti, newtrofili, lewkoċiti; li huma importanti biex jiġġieldu l-infezzjoni)
glandola tat-tirojde li mhix attiva biżżejjed (li tista’ tikkawża għeja jew żieda fil-piż)
tnaqqis fl-aptit
uġigħ ta’ ras
diffikultà biex tieħu n-nifs, sogħla
Dijarea (ippurgar maħlul, laxk jew artab); rimettar; dardir; uġigħ fl-istonku; stitikezza
raxx tal-ġilda (kultant bi nfatet), tibdil fi rqajja’ tal-kulur tal-ġilda (vitiligo), ħakk
uġigħ fil-muskoli, fl-għadam u fil-ġogi
għeja jew dgħufija, deni.
Bidliet fir-riżultati tat-testijiet imwettqa mit-tabib tiegħek jistgħu juru:
funzjoni anormali tal-fwied (żidiet fl-ammonti tal-enzimi tal-fwied alkaline phosphatase, aspartate aminotransferase, u alanine aminotransferase fid-demm tiegħek)
funzjoni anormali tal-kliewi (żidiet fl-ammonti ta’ kreatinina fid-demm tiegħek)
tnaqqis fis-sodium u l-magnesium, u tnaqqis jew żieda fil-calcium u l-potassium.

Komuni (jistgħu jaffettwaw sa persuna 1 minn kull 10)
infezzjonijiet fil-parti ta’ fuq tal-apparat respiratorju (l-imnieħer u l-parti ta’ fuq tal-passaġġ tan-nifs)
tnaqqis fin-numru ta’ plejtlits (ċelloli li jgħinu lid-demm jagħqad), żieda f’xi ċelloli bojod tad-demm
tnaqqis fis-sekrezzjoni ta’ ormoni prodotti mill-glandoli adrenali (glandoli li jinsabu fuq il-kliewi), infjammazzjoni tal-glandola pitwitarja li tinsab fil-bażi tal-moħħ, glandola tat-tirojde attiva żżejjed, infjammazzjoni tal-glandola tat-tirojde.
dijabete, livelli baxxi ta’ zokkor fid-demm, telf ta’ piż, livelli għoljin tal-prodott mormi uric acid fid-demm, tnaqqis fil-livelli tal-proteina albumina fid-demm, deidratazzjoni
stat ta’ konfużjoni
infjammazzjoni tan-nervituri (li tikkaġuna tnemnim, dgħufija, tingiż jew uġigħ b’sensazzjoni ta’ ħruq fid-dirgħajn u r-riġlejn), sturdament, bidliet fis-sens tat-togħma
infjammazzjoni tal-għajnejn (li tikkawża uġigħ u ħmura, problemi bil-vista jew vista mċajpra), problemi bil-vista, għajnejn xotti, produzzjoni eċċessiva ta’ dmugħ
infjammazzjoni tal-muskolu tal-qalb
infjammazzjoni ta’ vina, li tista’ tikkawża ħmura, sensittività u nefħa
infjammazzjoni tal-pulmun (pulmonite), ikkaratterizzata minn sogħla u diffikultà fit-teħid tan-nifs; imnieħer imblokkat
infjammazzjoni tal-imsaren (kolite), infjammazzjoni tal-frixa, infjammazzjoni tal-istonku (gastrite), diffikultà biex tibla’, ulċeri u ponot fil-ħalq; ħalq xott
infjammazzjoni tal-fwied (epatite).
jaqa’ ammont mhux tas-soltu ta’ xagħar jew jeħfieflek xagħrek (alopeċja), żona iżolata fejn il-ġilda ssir ħamra u tqabbdek il-ħakk (keratożi tal-liċenojde), sensittività għad-dawl, ġilda xotta
uġigħ fil-ġogi (artrite), spażmi fil-muskoli, dgħufija fil-muskoli
indeboliment tal-kliewi (bidliet fl-ammont jew il-kulur tal-awrina, demm fl-awrina, nefħa fl-għekiesi, nuqqas ta’ aptit), livelli għoljin ta’ proteini fl-awrina
edema (nefħa), sintomi li jixbhu lill-influwenza, sirdat
reazzjonijiet relatati mal-għoti tal-mediċina.
Bidliet fir-riżultati tat-testijiet imwettqa mit-tabib tiegħek jistgħu juru:
funzjoni anormali tal-fwied (livelli ogħla fid-demm tal-prodott mormi bilirubina, livelli ogħla fid-demm tal-enzima tal-fwied gamma‑glutamyl transferase)
żieda fis-sodium u l-magnesium
żieda fil-livell ta’ troponin (proteina rilaxxata fid-demm meta l-qalb tkun bil-ħsara)
żieda fil-livell tal-enzima li tkisser il-glucose (zokkor) (lactate dehydrogenase), l-enzima li tkisser ix-xaħmijiet (lipase), l-enzima li tkisser il-lamtu (amylase)

Mhux komuni (jistgħu jaffettwaw sa persuna 1 minn kull 100)
infjammazzjoni u infezzjoni fil-follikuli tax-xagħar
disturb li fih iċ-ċelloli ħomor tad-demm jinqerdu aktar malajr milli jistgħu jiġu prodotti (anemija emolitika)
funzjoni mhux attiva biżżejjed tal-glandola pitwitarja li tinsab fil-bażi tal-moħħ; funzjoni mhux attiva biżżejjed tal-glandoli li jipproduċu l-ormoni sesswali
infjammazzjoni tal-moħħ, li tista’ tinkludi konfużjoni, deni, problemi tal-memorja jew aċċessjonijiet (enċefalite), infjammazzjoni temporanja tan-nervituri li tikkawża uġigħ, dgħufija, u paraliżi fit-truf tar-riġlejn u d-dirgħajn (is-sindrome ta’ Guillain‑Barré), infjammazzjoni tan-nerv ottiku li tista’ tikkawża telf sħiħ jew parzjali tal-vista
kundizzjoni fejn il-muskoli jiddgħajfu u jgħejjew malajr (mijastenija gravis)
disturb infjammatorju li jaffettwa l-għajnejn, il-ġilda u l-membrani tal-widnejn, il-moħħ u l-korda spinali (il-marda ta’ Vogt‑Koyanagi‑Harada), għajn ħamra
fluwidu madwar il-qalb
ażżma
infjammazzjoni tal-esofagu (il-passaġġ bejn il-gerżuma u l-istonku)
infjammazzjoni tal-kanal tal-bili
raxxijiet tal-ġilda u nfafet fuq ir-riġlejn, id-dirgħajn, u ż-żaqq (pemfigojde), mard tal-ġilda bi rqajja’ ħoxnin ta’ ġilda ħamra, spiss bi qxur qishom tal-fidda (psorjażi), ħorriqija (ħakk, raxx bil-ponot)
infjammazzjoni tal-muskoli li tikkawża dgħufija, nefħa, u wġigħ, marda li fiha s-sistema immuni tattakka lill-glandoli li jagħmlu l-umdità għall-ġisem, bħad-dmugħ u l-bżieq (is-sindrome ta’ Sjogren), infjammazzjoni tal-muskoli li tikkawża wġigħ jew ebusija, infjammazzjoni tal-ġogi (mard tal-ġogi bl-uġigħ), marda li fiha s-sistema immuni tattakka t-tessuti tagħha stess, li tikkawża infjammazzjoni mifruxa u ħsara fit-tessuti fl-organi affettwati, bħall-ġogi, il-ġilda, il-moħħ, il-pulmun, il-kliewi u l-vini u l-arterji (lupus erythematosus sistemika)
infjammazzjoni tal-kliewi
nuqqas ta’ sperma fis-semen
fluwidu madwar il-pulmun.
Bidliet fir-riżultati tat-testijiet imwettqa mit-tabib tiegħek jistgħu juru:
żieda fil-livell tal-proteina reattiva Ċ
żieda fir-rata ta’ sedimentazzjoni taċ-ċelloli ħomor tad-demm.

Rari (jistgħu jaffettwaw sa persuna 1 minn kull 1 000)
· nuqqas jew tnaqqis ta’ enzimi diġestivi magħmula mill-frixa (insuffiċjenza pankreatika eżokrinali)
· infjammazzjoni tar-rita tat-tessut tal-pulmuni (plewra), il-qalb (perikardju) u l-addome (peritonew).

Effetti sekondarji oħrajn li ġew irrapportati bi frekwenza mhux magħrufa (ma tistax tittieħed stima mid-data disponibbli)
marda tas-coeliac (ikkaratterizzata minn sintomi bħal uġigħ fl-istonku, dijarea, u nefħa wara l-konsum ta’ ikel li fih il-glutina).

Rappurtar tal-effetti sekondarji
Jekk ikollok xi effett sekondarju kellem lit-tabib tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’AppendiċiV.
Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Opdualag

Opdualag se jingħatalek fi sptar jew klinika u l-professjonisti tal-kura tas-saħħa se jkunu respsonsabbli għall-ħażna tiegħu.

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna u t-tikketta tal-kunjett wara ‘JIS’. Id-data ta’ meta tiskadi tirreferi għall-aħħar ġurnata ta’ dak ix-xahar.

Aħżen fi friġġ (2 °C‑8 °C).

Tagħmlux fil-friża.
Żomm il-kunjett fil-kartuna ta’ barra sabiex tilqa’ mid-dawl.
Il-kunjett mhux miftuħ jista’ jinħażen f’temperatura ambjentali kkontrollata (sa 25 °C) sa massimu ta’ 72 siegħa.

Ma għandek taħżen ebda ammont mhux użat mis-soluzzjoni għall-infużjoni sabiex terġa’ tużah. Kull fdal tal-mediċina li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


6.	Kontenut tal-pakkett u informazzjoni oħra

X’fih Opdualag
Is-sustanzi attivi huma nivolumab u relatlimab.
Kull mL tal-konċentrat għal soluzzjoni għall‑infużjoni fih 12 mg nivolumab u 4 mg relatlimab.
Kunjett ta’ 20 mL tal-konċentrat fih 240 mg nivolumab u 80 mg relatlimab.

Is-sustanzi mhux attivi l-oħra huma histidine, histidine hydrochloride monohydrate, sucrose, pentetic acid, polysorbate 80 (E433) u ilma għall-injezzjonijiet.

Kif jidher Opdualag u l-kontenut tal-pakkett
Opdualag konċentrat għal soluzzjoni għall-infużjoni (konċentrat sterili) huwa likwidu trasparenti sa opalexxenti, bla kulur sa kemxejn isfar li essenzjalment ma fihx frak.
Huwa disponibbli f’kartuni li fihom kunjett wieħed tal-ħġieġ.

Detentur tal-Awtorizzazzjoni għat-Tqegħid fis-Suq
Bristol‑Myers Squibb Pharma EEIG
Plaza 254
Blanchardstown Corporate Park 2
Dublin 15, D15 T867
L-Irlanda

Manifattur
Swords Laboratories Unlimited Company t/a Bristol‑Myers Squibb Cruiserath Biologics
Cruiserath Road, Mulhuddart
Dublin 15, D15 H6EF
L-Irlanda

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq: 

medinfo.slovenia@swixxbiopharma.com


	Ísland
Vistor ehf.
Sími: + 354 535 7000
vistor@vistor.is
medical.information@bms.com

	Slovenská republika
Swixx Biopharma s.r.o.
Tel: + 421 2 20833 600
medinfo.slovakia@swixxbiopharma.com 

	Italia
Bristol-Myers Squibb S.r.l.
Tel: + 39 06 50 39 61
medicalinformation.italia@bms.com

	Suomi/Finland
Oy Bristol-Myers Squibb (Finland) Ab
Puh/Tel: + 358 9 251 21 230
medinfo.finland@bms.com


	Κύπρος
Bristol-Myers Squibb A.E.
Τηλ:  800 92666 (+ 30 210 6074300)
medinfo.greece@bms.com

	Sverige
Bristol-Myers Squibb Aktiebolag
Tel: + 46 8 704 71 00
medinfo.sweden@bms.com


	[bookmark: _Hlk146274011]Latvija
Swixx Biopharma SIA
Tel: + 371 66164750
medinfo.latvia@swixxbiopharma.com

	United Kingdom (Northern Ireland)
Bristol-Myers Squibb Pharmaceutical Limited
Tel: +44 (0)800 731 1736
medical.information@bms.com



Dan il-fuljett kien rivedut l-aħħar f’

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini https://www.ema.europa.eu

------------------------------------------------------------------------------------------------------------------------

It-tagħrif li jmiss qed jingħata biss għall-professjonisti tal-kura tas-saħħa:

Opdualag huwa fornut f’kunjett b’doża waħda u ma fih l-ebda preservattiv. Il-preparazzjoni għandha ssir minn persunal imħarreġ f’konformità mar-regoli dwar il-prattika tajba, speċjalment fir-rigward tal-asepsi.

Opdualag jista’ jintuża għall-għoti ġol-vina jew:
mingħajr dilwizzjoni, wara trasferiment f’kontenitur tal-infużjoni bl-użu ta’ siringa sterili xierqa; jew
wara dilwizzjoni skont l-istruzzjonijiet li ġejjin:
il-konċentrazzjoni finali tal-infużjoni għandha tvarja minn (3 mg/mL ta’ nivolumab u 1 mg/mL ta’ relatlimab sa 12 mg/mL ta’ nivolumab u 4 mg/mL ta’ relatlimab
il-volum totali tal-infużjoni m’għandux jaqbeż 160 mL. Għal pazjenti li jiżnu inqas minn 40 kg, il-volum totali tal-infużjoni m’għandux jaqbeż 4 mL għal kull kilogramma tal-piż tal-pazjent.

Il-konċentrat ta’ Opdualag jista’ jiġi dilwit jew b’:
soluzzjoni għall-injezzjoni ta’ 9 mg/mL (0.9%) sodium chloride; jew
soluzzjoni għall-injezzjoni ta’ 50 mg/mL (5%) glucose.

Ħejji l-infużjoni
Spezzjona l-konċentrat ta’ Opdualag għal frak jew sfumar tal-kulur. Tħawwadx il-kunjett. Opdualag huwa soluzzjoni trasparenti sa opalexxenti, bla kulur sa kemxejn safra. Armi l-kunjett jekk is-soluzzjoni tkun imdardra, il-kulur ma jkunx sew, jew ikun fiha frak estranju.
Iġbed il-volum meħtieġ tal-konċentrat ta’ Opdualag permezz ta’ siringa sterili xierqa u ttrasferixxi l-konċentrat f’kontenitur sterili għall-għoti ġol-vini (ethylvinyl acetate (EVA), polyvinyl chloride (PVC), jew polyolefin). Kull kunjett fih 21.3 mL ta’ soluzzjoni, li jinkludu eċċess ta’ 1.3 mL.
Jekk applikabbli, iddilwixxi s-soluzzjoni ta’ Opdualag bil-volum meħtieġ ta’ soluzzjoni għall-injezzjoni ta’ 9 mg/mL (0.9%) sodium chloride jew soluzzjoni għall-injezzjoni ta’ 50 mg/mL (5%) glucose. Għal preparazzjoni aktar faċli, il-konċentrat jista’ jiġi trasferit ukoll ġo borża mimlija għal-lest li jkun fiha l-volum xieraq ta’ soluzzjoni għall-injezzjoni ta’ sodium chloride ta’ 9 mg/mL (0.9%) jew soluzzjoni għall-injezzjoni ta’ glucose ta’ 50 mg/mL (5%).
Ħawwad l-infużjoni bil-galbu b’rotazzjoni manwali. Tħawdux.

L-għoti
L-infużjoni ta’ Opdualag ma tistax tingħata bħala injezzjoni li tingħafas jew bolus ġol-vina.

Agħti l-infużjoni ta’ Opdualag ġol-vini għal perjodu ta’ 30 minuta.
Huwa rrakkomandat l-użu ta’ sett tal-infużjoni u filtru fil-pajp jew imqabbad, sterili, mhux piroġeniku u li ftit li xejn jeħlu l-proteini miegħu (daqs tal-pori ta’ 0.2 μm sa 1.2 μm).

L-infużjoni ta’ Opdualag hija kompatibbli ma’ kontenituri tal-EVA, tal-PVC u tal-polyolefin, settijiet tal-infużjoni tal-PVC, u filtri fil-pajp b’riti tal-polyethersulfone (PES), tan-nylon, u tal-polyvinylidene fluoride (PVDF) b’daqsijiet tal-pori ta’ 0.2 μm sa 1.2 μm.

Tagħtix prodotti mediċinali oħra mill-istess linja tal-infużjoni.
Wara l-għoti tad-doża ta’ Opdualag, naddaf il-pajp b’soluzzjoni għall-injezzjoni ta’ 9 mg/mL (0.9%) sodium chloride jew soluzzjoni għall-injezzjoni ta’ 50 mg/mL (5%) glucose.

Kundizzjonijiet tal-ħżin u żmien kemm idum tajjeb il-prodott mediċinali

Kunjett mhux miftuħ

Opdualag irid jinħażen fi friġġ (2 °C sa 8 °C). Il-kunjetti jridu jinżammu fil-pakkett oriġinali sabiex jiġu protetti mid-dawl. Opdualag ma għandux jiġi ffriżat.
Il-kunjett mhux miftuħ jista’ jinħażen f’temperatura ambjentali kkontrollata (sa 25 °C) sa massimu ta’ 72 siegħa.

Tużax Opdualag wara d-data ta’ meta tiskadi li tidher fuq il-kartuna u fuq it-tikketta tal-kunjet wara JIS. Id-data ta’ meta tiskadi tirreferi għall-aħħar ġurnata ta’ dak ix-xahar.

Wara li titħejja l-infużjoni

L-istabilità kimika u fiżika waqt l-użu mill-ħin tal-preparazzjoni ntweriet kif ġej (il-ħinijiet huma inklussivi tal-perjodu ta’ amministrazzjoni):

	Preparazzjoni tal-infużjoni
	Stabilità kimika u fiżika waqt l-użu

	
	Ħżin f’2 °C sa 8 °C protetta mid-dawl
	Ħżin f’temperatura ambjentali (≤ 25 °C) u dawl tal-kamra

	Mhux dilwita jew dilwita b’soluzzjoni għall-injezzjoni ta’ sodium chloride 9 mg/mL (0.9%)
	30 jum
	24 siegħa (ta’ total ta’ 30 jum ħżin)

	Dilwita b’50 mg/mL (5%) soluzzjoni għall-injezzjoni ta’ glucose
	7 ijiem
	24 siegħa (ta’ total ta’ 7 ijiem ħżin)



Minn perspettiva mikrobijoloġika, is-soluzzjoni għall-infużjoni mħejjija, ikun xi jkun id-dilwent, għandha tintuża minnufih. Jekk ma tintużax minnufih, il-ħinijiet ta’ ħżin waqt l-użu u l-kundizzjonijiet qabel l-użu huma r-responsabbiltà tal-utent u normalment ma jkunux itwal minn 24 siegħa f’temperatura ta’ 2 °C sa 8 °C, sakemm il-preparazzjoni ma tkunx seħħet f’kundizzjonijiet asettiċi kkontrollati u vvalidati.

Rimi
Ma għandek taħżen ebda ammont mhux użat mis-soluzzjoni għal infużjoni sabiex terġa’ tużah. Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.
























ANNESS IV

KONKLUŻJONIJIET XJENTIFIĊI U RAĠUNIJIET GĦALL-VARJAZZJONI GĦAT-TERMINI TAL-AWTORIZZAZZJONI(JIET) GĦAT-TQEGĦID FIS-SUQ

Konklużjonijiet xjentifiċi

Meta jiġi kkunsidrat ir-Rapport ta’ Valutazzjoni tal-PRAC dwar il-PSUR(s) għal nivolumab / relatlimab, il-konklużjonijiet xjentifiċi tal-PRAC huma kif ġej:

Fid-dawl tad-data disponibbli dwar reazzjonijiet avversi medjati mis-sistema immunitarja f’pazjenti b’mard awtoimmuni minn qabel mil-letteratura, u fid-dawl ta’ mekkaniżmu ta’ azzjoni plawżibbli, il-PRAC jikkunsidra li relazzjoni kawżali bejn nivolumab / relatlimab u reazzjonijiet avversi medjati mis-sistema immunitarja f’pazjenti b’mard awtoimmuni minn qabel hija tal-inqas possibbiltà raġonevoli. Il-PRAC ikkonkluda li l-informazzjoni dwar il-prodott ta’ prodotti li fihom nivolumab / relatlimab għandha tiġi emendata skont dan.

Fid-dawl tad-data disponibbli dwar mijastenija gravis mill-provi kliniċi, mir-rapporti spontanji, mil-letteratura u fid-dawl ta’ mekkaniżmu ta’ azzjoni plawżibbli, il-PRAC jikkunsidra li relazzjoni kawżali bejn nivolumab / relatlimab u mijastenija gravis hija tal-inqas possibbiltà raġonevoli. Il-PRAC ikkonkluda li l-informazzjoni dwar il-prodott ta’ prodotti li fihom nivolumab / relatlimab għandha tiġi emendata skont dan.

Wara li reġa’ eżamina r-rakkomandazzjoni tal-PRAC, is-CHMP jaqbel mal-konklużjonijiet globali u mar-raġunijiet għar-rakkomandazzjoni tal-PRAC.

Raġunijiet għall-varjazzjoni għat-termini tal-Awtorizzazzjoni(jiet) għat-Tqegħid fis-Suq

Abbażi tal-konklużjonijiet xjentifiċi għal nivolumab / relatlimab is-CHMP huwa tal-fehma li l-bilanċ bejn il-benefiċċju u r-riskju ta’ prodott(i) mediċinali li fih/fihom nivolumab / relatlimab huwa favorevoli suġġett għall-bidliet proposti għall-informazzjoni tal-prodott.

Is-CHMP jirrakkomanda li t-termini għall-Awtorizzazzjoni(jiet) għat-Tqegħid fis-Suq għandhom ikunu varjati.

